source.ba | Milan Dunović reagovao na Vulinove izjave - Ostavi BiH na niru\nMilan Dunović reagovao na Vulinove izjave - Ostavi BiH na niru\nPotpredsjednik Federacije Bosne i Hercegovine, Milan Dunović reagovao je na izjave Aleksandra Vulina, ministra unutrašnjih poslova Srbije\nKampanja javne diplomacije Ministarstva vanjskih poslova BiH „12 dana mira“\n"Vulinu nije jasno da Republika Srpska nije, i ne može biti, država. Bilda svoj ego objašnjavajući nam gdje može ili ne može da proslavi slavu, te podijeli hljeb. Sve su to, u najmanju ruku, neozbiljne priče, nedostojne nekoga ko se nalazi na ministarskoj poziciji u Srbiji." navodi Dunović.\n"Zaista je zabrinjavajuće što sa pozicije ministra unutrašnjih poslova Srbije, Vulin danima upućuje opasne izjave spram Bosne i Hercegovine. Spominjanje „Srpskog sveta“ nije ništa drugo nego priča o „Velikoj Srbiji“, te se postavlja pitanje da li je dotični uopšte svjestan apsurdnosti svojih izjava i opasnosti koju one mogu prouzrokovati. Omalovažavanje institucija Bosne i Hercegovine i predsjedavajućeg Predsjedništva BiH, gospodina Željka Komšića, pokušaj oživljavanja ideje „Velike Srbije“ i verbalizacija ličnih frustracija, nisu nešto što može biti na liniji dobrosusjedskih odnosa." naglasio je Dunović.\n"Tužno je ko sve obavlja značajne funkcije u državnom vrhu Srbije. Ministre Vulin, da vam poručim, onako, kao Srbin Srbinu: Sa mnom ne možete podijeliti hljeb, a sigurno ni Bosnu i Hercegovinu. Zaboravite svoje dječačke snove i posvetite se poslu za koji vas građani Srbije plaćaju. Bosnu i Hercegovinu ostavite na miru!“ završnessu riječi Milana Dunovića u reakciji koju je poslao medijima.\nTagovi: reakcijeMilan DunovićVulinBiH


SMS Trojanac prerušen u Firefox za Android\nMobilni telefoni, 04.07.2012, 10:38 AM\nAko vam nije strano preuzimanje aplikacija sa nezvaničnih online Android marketa, onda se, između ostalog, čuvajte malvera koji se predstavlja kao brauzer Firefox.\nAutori ovog SMS Trojanca otkrivenog na ruskim Android marketima koriste interesovanje korisnika Androida za nedavno objavljenu oficijelnu ne-beta verziju verziju Firefox-a za ovaj operativni sistem. Firefox za Android objavljen je na Google Play 26. juna.\nTri .APK fajla su za sada prepoznata kao zlonamerna: f7sleep45feed_installer.apk (183 KB), Firefox-install.apk (465 KB) i Mozilla_Firefox_Android_install.apk (388 KB). Ipak, treba imati na umu da se nazivi fajlova kao i njihova veličina mogu menjati.\nMalver prerušen u Firefox je verzija Trojanca Boxer koji, kada se instalira, krišom šalje SMS poruke na nekoliko brojeva koji se naplaćuju po takozvanoj premijum tarifi.\nTrojanac Boxer pojavio se maskiran u aplikaciju Instagram ubrzo po objavljivanju legitimne verzije aplikacije na Google Play.\nSavet stručnjaka Singi Inženjeringa je da aplikacije za Android preuzimate sa legitimnih sajtova kao što je Google Play i da u podešavanjima telefona isključite opciju “Unknown sources” koja omogućava preuzimanje i instalaciju aplikacija sa sumnjivih lokacija.


Kraljevska porodica zajedno sa decom odlučila je da tapše svim medicinskim radnicima koji su za vreme korona virusa uz narod.\nFoto: Instagram/kensingtonroyal / screenshot\nDžordž, Šarlot i Luis\nBaš kao i druge države, tako i Ujedinjeno kraljevstvo svako veče aplaudira svima onima koji moraju da rade u ovim teškim trenucima.\nIzuzetak nije ni kraljevska porodica. Sa službenog profila vojvode i vojvotkinje od Kembridža, objavljen je snimak na kojem sve troje dece princa Vilijam (38) i Kejt Midlton (38) aplaudiraju, a snimak je mnoge simpatizere porodice oduševio.\n- Za sve lekare, medicinske sestre, negovatelje, farmaceute, volontere i ostale zdravstvene radnike koji neumorno rade na pomoći onima koji su pogođeni COVID-19 virusom. Hvala vam - stoji u službenoj objavi.\nPrinc Džordž (6), princeza Šarlot (4) i princ Luis (1) su aplaudirali, a kraljica Elizabeta II (93) je pokret podržala fanfarama iz svog Vindzor dvorca, gde je izolovana.


Sasvim drugačija Bjork - Rock SvirkeRock Svirke\nPevačica u intervjuu agenciji AP otkriva na koje je prepreke nailazila dok je snimala svoj poslednji album i zašto je njena muzika ovaj put „drugačija“…\nKad kažete Bjork pomislite na „jedinu pevačicu sa Islanda za koju smo čuli“ ili na ženu koja je jednom prilikom „obukla labuda“. Ono što „ne znamo“ je da je odrasla u hipi porodici sa sedmoro braće i sestara, da je prvi album izdala sa 12 godina (pevala je tradicionalne, folk, islandske pesme) i da je bila član nekoliko bendova (Spit&Snot je samo jedan od njih).\nNjenu muziku vole milioni, a kompoziciju-dve od nje su tražili Madona i Lars von Trir.\nOsvojila je nagradu za najbolju glumicu na Kanskom filmskom festivalu, a sada se vratila sa novim albumom „Biophilia“.\n„Na kraju snimanja poslednjeg albuma sam izgubila glas i nisam znala da li ću ikada više zapevati. Posvetila sam se drugim pitanjima, očuvanju životne sredine i tada shvatila da ‘stari sistem ne funkcioniše“, rekla je Bjork.\n„Bacila sam sve stare pesme i počela ispočetka. Najveća promena, ono što razlikuje album ‘Biophilia’ od prethodnih je to što sam ‘razbila kalup’, izašla iz kolotečine i napravila organske pesme, a ne ‘kockaste’ kao pre“.\n„Biophilia“ je sedmi studijski album pevačice koja je svoj poslednji album „Volta“ objavila 2007. godine.


Vršac: Nastavljeni pregovori o izgradnji elektrane na biomasu – AGRO VESTI by agronews.rs\nVršac: Nastavljeni pregovori o izgradnji elektrane na biomasu\nHome Tržište Investicije Vršac: Nastavljeni pregovori o izgradnji elektrane na biomasu\nJan 27, 2014 | Investicije, OIE, Srbija, Tržište, Vesti, Zaštita životne sredine, Životna sredina\t|\nPomoćnik predsednika opštine Vršac Ljubiša Milosavljević i član Opštinskog veća zadužen za zaštitu životne sredine Miloš Vasić imali su radni sastanak sa delegacijom italijanskih investitora, sa kojima Vršac već godinu dana pregovara o izgradnji elektrane na biomasu, prenosi lokalni portal “eVršac”.\n– Italijanske investitore predvodili su Đuzepe Forlaneli i Alcerni Badin Enea. Tema razgovora bila je finalizacija dogovora o organizovanom sakupljanju biomase na teritoriji Vršca – rekao je Vasić za “eVršac”.\nOpština je uradila Studiju o količini žetvinih ostataka koji se sakupe za godinu dana, a koja opravdava realizaciju jedne ovakve investicije. Italijanski investitori izgradili bi elektranu na biomasu snage do 10MW.\nPosle detaljnih razgovora italijanski investitori su obišli lokaciju za koju su ljudi iz ove oblasti procenili da je najbolja za izgradnju jednog ovakvog kogenerativnog postrojenja. Italijanski partner je pokazao veliko zadovoljstvo određenom lokacijom i izgrađenom infrastrukturom na njoj, prenosi portal “eVršac”.\nVasić je posle razgovora naglasio da očekuje da do ovakve investicije i dođe u drugoj polovini ove godine.\n– To bi mnogo značilo i budućim investitorima koji žele da grade nove pogone u našoj inustrijskoj zoni jer bi u startu imali jeftiniju energiju na raspolaganju – rekao je Vasić.\nTags: biomasaelektranainvesticijevršacžetveni ostaci\nProdata “Budimka”, planirane investicije pet miliona evra\nPožeška "Budimka" prodata je na javnoj licitaciji za 212.700.000 dinara kompaniji "Itn grupa" iz Kosjerića koja koja se bavi inovacijama u poljoprivredi i proizvodnjom smrznutog voća i povrća\n”Al Dahra” ozbiljan mladoženja\nAko je PKB bila jedna od poželjnijih udavača, onda je ”Al Dahra” bio jedan od ozbiljnijih mladoženja, rekao je Vojin Lazarević, generalni direktor kompanije ”Al Dahra Srbija” na Kopaonik biznis forumu\nMatijević kupio jednu od pet najvećih uljara u Srbiji\nKompanija Matijević agrar je preko svoje firme MPZ Agrar postala većinski vlasnik Mirotin grupe iz Vrbasa\nKorisnici subvencija poslednjih meseci pod lupom inspektora\nPšenice proizvedeno više, a kukuruza manje nego prošle godine


Vila Thalia - Neos Marmaras apartmani 2018 - Sitonija apartmani 2018\nVila Thalia je udaljena 15 minuta hoda od centra, 120 metara od Paradiso plaže...\nVila Thalia je udaljena 15 minuta hoda od centra, 120 metara od Paradiso plaže…\nVila Thalia Neos Marmaras letovanje apartmani Grčka\nVila je smeštena u mirnom delu Neos Marmarasa, okružena bujnim zelenilom, na 120 metara od Paradiso plaže, 15 minuta hoda od centra i 20 minuta hoda od gradske plaže. Idealna je za miran i porodičan odmor. Vila u svom sastavu ima dvokrevetne i trokrevetne studije. U dvokrevetnim studijima nalazi se francuski ležaj, a u trokrevetnim studijima francuski ležaj i jedan standardni ležaj. Svaka smeštajna jedinica poseduje kompletno opremljenu čajnu kuhinju u okviru sobe, kupatilo (tuš/WC), TV i terasu. Sve smeštajne jedinice imaju klima uređaje čije je korišćenje uključeno u cenu najma. Vila ima peškire i besplatnu Wi-Fi internet konekciju. Vila poseduje sopstveni parking.Vila-Thalia-neos-marmaras-balos-travel-letovanje-apartmani-grcka\nNeos Marmaras je najveće mesto i centar svih dešavanja na poluostrvu Sitonija, udaljeno 118 kilometara od Soluna, a 20 km od letovališta Nikiti. Naselje se nalazi na zapadnoj obali Sitonije, okrenuto ka poluostrvu Kasandra. Amfiteatralno izgrađen, Neos Marmaras je poznat po predivnoj vegetaciji koja ga okružuje i kristalno čistom Egejskom moru. Iznenadiće Vas brdovitim ulicama, ali ćete se i na to vrlo brzo navići i uživati u njegovim čarima. Ovde je na jedinstven način spojeno more sa planinom i brdima, divlja zabava i romantične šetnje, grčka nacionalna sa stranom kuhinjom.Vila-Thalia-neos-marmaras-balos-travel-letovanje-apartmani-grcka\nPijačni dan je četvrtak, pa ćete tada moći da kupite najsvežije namirnice ako odlučite da na odmoru sami pripremate hranu, kao i prirodni med, domaće masline, sir i predobro vino sa Sitonije.Vila-Thalia-neos-marmaras-balos-travel-letovanje-apartmani-grcka\nOvo ostrvce nazivaju još i ostrvo kornjača, jer iz daljine po obliku podseća na istoimenu životinju. Glavna gradska plaža nalazi se van samog naselja, na jugu, u produžetku je plaža hotelskog kompleksa Porto Karas, dok je Paradiso sa severne strane i to je plaža istoimenog malog naselja koje je gotovo spojeno sa Neos Marmarasom.Vila-Thalia-neos-marmaras-balos-travel-letovanje-apartmani-grcka\nLokacija: Vila Thalia je udaljena 15 minuta hoda od centra, 120 metara od Paradiso plaže, 15 minuta hoda od centra i 20 minuta hoda od gradske plaže. Idealna je za miran i porodičan odmor. Vila u svom sastavu ima dvokrevetne i trokrevetne studije. U dvokrevetnim studijima nalazi se francuski ležaj, a u trokrevetnim studijima francuski ležaj i jedan standardni ležaj. Svaka smeštajna jedinica poseduje kompletno opremljenu čajnu kuhinju u okviru sobe, kupatilo (tuš/WC), TV i terasu. Sve smeštajne jedinice imaju klima uređaje čije je korišćenje uključeno u cenu najma. Vila ima peškire i besplatnu Wi-Fi internet konekciju. Vila poseduje sopstveni parking.\nVila Thalia je udaljena 15 minuta hoda od centra, 120 metara od Paradiso plaže… Vila Thalia N


Apel za pomoć oboljeloj djevojci Muameri Rapić iz Olova – Radio Olovo\nPočetna/Općenito/Apel za pomoć oboljeloj djevojci Muameri Rapić iz Olova\nApel za pomoć oboljeloj djevojci Muameri Rapić iz Olova\nRadio Olovo Send an email 8. Marta 2016.\nDjevojka Muamera Rapić iz Kamenska općina Olovo rođena je u ratnoj bolnici u Olovu 1995 godine. Od svoje 14 godine bori se sa rakom limfni čvorova.Njeno liječenje od 2010. godine odvija se na Klinici za hematologiju u Sarajevu.Nakon prvog poboljšanja 2012. godine ponovo je u bolnici i od tada pa do danas ,sa povremenim poboljšanjima,pod stalnom je terapijom i ljekarskim nadzorom.Ova hrabra djevojka od najranije mladosti hrabro se bori sa svime što nosi ova opaka bolest .Muamera trenutno prima hemoterapiju na klinici u Sarajevu ali zbog stalnog vraćanja bolesti i pokazatelja koji ukazuju na neizvjestan ishod liječenje , prema preporuci sarajevskih ljekara , što hitnije liječenje bi trebala nastaviti u insotranstvu.Kako bi sestri vratio nadu u život brat Kenan je dobrovoljni donor koštane srži ali je preporuka da se transplatacija izvrši na nekoj od klinika u insotranstvu.Za to su potrebna ogromna novčana sredstva koja porodica Rapić nema.Kako bi spasili Muameru jedinu nadu porodica Rapić vidi u dobrim ljudima koje ovim putem moli za pomoć .Dok se čeka odgovor neke od klinika za nastavak Muamerinog liječenja potrebno je prikupiti novčana sredstva.\nPoštovani kao i mnogo puta do sada pokažimo našu humanost i spasimo još jedan mladi ljudski život . Majka Suada i otac Sabit ovom prilikom se zahvaljuju svima koji su do sada pomagali u Muamerinom liječenju ali nažalost prisiljeni su da ovim putem ponovo traže pomoć jer je u pitanju život njihove kćerke.Hvala svima koji pomognu i da nikada ne dođete u situaciju u kojoj se mi nalazimo,poručuje porodica Rapić.\nPrema informacijama koje smo dobili od porodice Rapić sa Klinike za hematologiju Sarajevo su obavješteni da ukoliko dobiju poziv sa neke od klinika za liječenje u Turskoj,Muamerino liječenje bi bilo besplatno.\nOvo je moguće na osnovu sporazuma između Memorijal zdravstvene grupacije koja je u junu 2014. godine potpisala ugovor sa Federalnim zavodom zdravstvenog osiguranja za izmještanje pacijenata u inostranstvo. Kompletne troškove liječenja i avioprijevoza snosio bi Federalni zavod zdravstvenog osiguranja i reosiguranja.\n-“Da bi pacijent otišao u Tursku na liječenje potrebno je da konzilij iz KCUS-a uputi prijedlog Federalnom zavodu zdravstvenog osiguranja i reosiguranja za izmještanje pacijenta. U tom prijedlogu je jasno naglašeno da su iscrpljene sve mogućnosti liječenja u BiH i da u inostranstvu postoji mogućnost uspješnog liječenja po znatno prihvatljivih finansijskim uvjetima”, kazala je Emina Frljak Şeh za portal www.magazinplus.eu – Source.ba\nDakle sve je još pod znakom pitanja ukoliko se sve ovo predhodno ispuni i Muamera dobije poziv iz Turske sve ovo bi bilo ostvarljivo,ali opet ostaju troškovi boravka porodice brata i majke dok bude trajalo liječenje u trajanju od tri mjeseca.Ova porodica nam se obratila ponovo da obavijestimo javnost i sve dobre ljude da neće uzimati novac koji im nije potreban ukoliko bi Muamera dobila mogućnost besplatnog liječenja,novac bi usmjerili na nekoga kome to bude potrebnije.\nU narednim danima ostaje da sačekamo informacije od porodice Rapić o nastavku liječenjena djevojke Muamere u čijoj porodici niko ne radi i sami se snalaze tokom svih ovih godina za sve troškove odlaska , Muamerin režim ishrane ,neke od lijekova itd.Svaka dobrovoljna donacija ovoj porodici je dobro došla s obzirom na činjenicu da se svi članovi porodice bore da Muameri obezbijede bolje uslove života i liječenja,a kada niko u porodici ne radi i žive od sezonske zarade i onoga što sami zasiju na njivi onda možete pretpostaviti kako je teško.\nKoliko je još ovakvih pacijenata i porodica u našoj zemlji koji nemaju ni minimalne uslove da obezbijede sebi lijekove,smještaj i ishranu koju bi trebali imati tokom liječenja jer oporavak i liječenje se ne završavaju samo primanjem terapije i izlaskom iz kruga Klinike.Koliko ih je izgubilo bitku i pravo na život, znamo li uopšte?\nUplatu možete izvršiti na ime Muamera Rapić\nžiro račun otvoren kod UniCredit Banke Poslovnica Olovo,\n;403 757 490 01\n;33 84 30 25 26 51 41 40\nIBAN BA39 3384 3028 2911 0781\nSWIFT COD UNCRBA 22\nKontakt telefon majka Suada 061 552 811\nUNDP predao na korištenje dvije kuće za poplavljene stanovnike Olova\nViše hiljada građana Olova protestnom šetnjom odalo počast ubijenoj djevojci i solidarisalo se sa porodicom Đogić


SVET KOMPJUTERA - TEST RUN - NPS Image Editor 3.1\nNPS Image Editor 3.1\nFoto-editor „za poneti”\nMali programi su izuzetno zgodni. Zgodni su za instalaciju, zgodni jer ne morate da razmišljate o prostoru na hard-disku i o mogućnostima vašeg računara, a još kad su besplatni – milina!\nPriznajemo, na prvi pogled nismo bili oduševljeni – NPS Image Editor suviše podseća na običan, stari Paint. Njegov autor kaže da je to upravo zbog toga da bi se korisnici odmah snašli i prešli na rad, tako da nema potrebe za privikavanjem – sve je poznato. Pored toga, u okviru Configuration Panela postoji opcija za odabir boja u interfejsu, tako da donekle možete prilagoditi izgled interfejsa svom ukusu.\nPrvo što vas dočeka jeste izbor rezolucije za vaš budući projekat. Vrlo inventivno, u ponudi su predefinisane rezolucije koje su pogodne za Twitter ili Facebook, zatim A4 format, kao i tri opcije za rezoluciju „visoke definicije”.\nGlavna paleta alatki, smeštena sa desne strane, sadrži poznat paket osnovnih sredstava za rad. Izdvojićemo prvo custom brushes. Iako je broj onih koje dolaze sa instalacijom mali, ipak su zanimljive. Program sadrži meme četkice koje su podložne editovanju, a ukoliko želite, možete importovati i brusheve po svom izboru. Zanimljivo je da Rotate alatka sadrži opciju rotiranja za uobičajenih 90, 180 i 270 stepeni, ali i custom opciju gde možete ukucati bilo koju vrednost za stepen rotacije.\nFiltere možete pronaći u padajućim menijima, ali i među osnovnim alatkama. Oni se međusobno funkcionalno razlikuju: ako izaberete filter iz padajućeg menija, on će biti primenjen na čitavu površinu slike, dok se filteri među alatkama primenjuju slično kao i brushevi – birate oblik i veličinu i primenjujete ciljano. Ima ih 50-ak u osnovnoj ponudi, a na sajtu možete pronaći i dodatni set filtera ako zatreba.\nSvidela nam se i opcija Touch friendly layout koja neznatno smanjuje radnu površinu, ali zauzvrat ikonice alatki i padajući meniji postaju veći, pa tako rad na ekranima osetljivim na dodir postaje lakši. U okviru osnovne instalacije nalazi se i standalone paleta boja koja se može samostalno koristiti. Korisno je sredstvo u dizajnu veb sadržaja, recimo.\nS druge strane, ne morate ići daleko da naiđete na nedostatke. Pre svega, NPS Image Editor ne podržava lejere. Bilo da želite da crtate ili da editujete fotografiju, ograničeni ste jednom površinom, pa kako se ko snađe. Ne postoje tabovi, tako da ne možete lepo otvoriti više fotografija u jednom prozoru, već svaki zasebno. Toolbarovi su fiksirani i malo se tu šta može menjati.\nBez obzira na nabrojane nedostatke, ipak ćemo biti blagi u ocenjivanju ovog programa. Pre svega zato što su sve osnovne funkcije tu, zatim zbog toga što je ovaj projekat izveo jedan jedini čovek, i na kraju zato što je program spakovan u osam megabajata, što ga čini neverovatno laganim i potpuno neopterećujućim. Možete ga koristiti, a da računar to neće ni osetiti. Lak je za prenošenje isto koliko i za korišćenje, tako da ćemo ga preporučiti svakome za bazičnu obradu slika.\n■ Core Temp 1.9, GPU Temp, Hard Disk Sentinel 5, SpeedFan 4.52, CPUID HWMonitor 1.31, Open Hardware Monitor 0.8.0 Beta\n■ ESET Internet Security 10\n■ Krita 3.1.4\n■ fman 0.5.4\n■ CheckDrive 2017\n■ MyPC 9.5\n■ NPS Image Editor 3.1\n■ Black Bird Image Optimizer\n■ MetaX 2.60\n■ XRECODE3 1.62\n■ MediaPortal 2.1\n■ Blaze Media Pro 10\n■ Corel Website Creator 2017\n■ Gilisoft Video Converter 10\n■ 3D Maker\n■ PingGUI 1.1\n■ TextAloud 3.0\n■ Chrome Delight\n■ Edge & Frame Galaxy\n■ Thumbico 1.5\n■ EZ Mask 3.0\nnps .nookkin .com


SARAJEVO, 4. septembra 2018. - Vijeće ministara Bosne i Hercegovine utvrdilo je i uputiće Parlamentarnoj skupštini BiH na usvajanje Prijedlog zakona o izmjenama i dopunama Zakona o patentu, saopćeno je iz Vijeća ministara.\nIzmjenama i dopunama Zakona o patentu područje patentnopravne zaštite u Bosni i Hercegovini postepeno se usklađuje sa aktuelnom pravnom stečevinom EU i ispunjava obaveza iz Sporazuma o stabilizaciji i pridruživanju.\nIzmjenama se usklađuju odredbe važećeg Zakona o patentu, kojima je uređeno područje proširenog europskog patenta, sa izmjenama Europske patentne konvencije iz 2000. godine, te praksom koja proizilazi iz primjene navedene konvencije. Putem izmjena važećeg Zakona biće uklonjeni nedostaci uočeni u postupku njegove primjene.\nDopunama Zakona uvedeno je posebno poglavlje o europskom patentu u cilju usklađivanja zakonodavstva BiH sa odredbama Europske patentne konvencije i ispunjenja obaveza legislativne prirode za pristupanje Europskoj patentnoj organizaciji (EPO). Dopunom se, takođe, uvode odredbe za povjerljivi pronalazak i postupanje Instituta za intelektualno vlasništvo u slučaju zaprimanja prijave patenta za pronalazak koji se odnosi na odbranu i sigurnost države.


Primanje mita ga koštalo posla: Granični policajac dobio otkaz nakon presude | BL Portal\nNaime, Disciplinska komisija za policijske službenike Granične policije BiH prethodno je protiv K.N. pokrenula disciplinski postupak zbog krivičnog djela “primanje dara i drugih oblika koristi” te je zbog težih povreda službenih dužnosti privremeno suspendovan iz Granične policije BiH.\nS obzirom na to da je Sud BiH donio pravosnažnu presudu kojom je okončan postupak protiv policijskog službenika K.N. zbog krivičnog djela “primanje dara i drugih oblika koristi” i izrečena mu je kazna zatvora u trajanju od šest mjeseci, direktor Galić je, u skladu sa Zakonom o policijskim službenicima BiH, donio rješenje o prestanku radnog odnosa za spomenutog policijskog službenika, saopšteno je iz Granične policije BiH.\nTim povodom, Galić je kazao da je trajno opredjeljenje GP BiH da se suprotstavi svim oblicima kriminalnih i koruptivnih radnji policijskih službenika Granične policije BiH te da će se najoštrije sankcionisati oni koji na bilo koji način učestvuju u kriminalnim radnjama, stoji u saopštenju.\nTags: Granični policajac, mito, otkaz, presuda


Četiri nove pogodnosti za potrošače – EDIC ZADAR\nHome Pravila Četiri nove pogodnosti za potrošače\nJanuary 22, 2019 - 3:12 pm January 31, 2019 Pravila, Vijesti\nU utorak, 22. siječnja, Odbor za unutarnje tržište i zaštitu potrošača (IMCO) usvojio je nacrt izvješća o boljoj provedbi i modernizaciji pravila EU-a o zaštiti potrošača.\nIzvješće je dio paketa zakona o zaštiti potrošača kojim se pokušavaju ukloniti razlike koje još uvijek postoje između država članica. Ovaj paket predstavlja važan korak prema tome da svi građani EU-a imaju jednaka prava.\nTakođer će ojačati prava potrošača uvođenjem zajedničke pravne zaštite i dodatnih kazni za tvrtke koje ne poštuju pravila. Pokrivena su i pitanja dvojne kvalitete te ona koja do sada nisu obuhvaćena zakonima EU-a, posebice u online svijetu.\n#1 Jača zaštita prilikom internetske kupovine\nPrilikom internetske kupovine, kupci moraju biti jasno informirani kupuju li proizvode ili usluge od trgovca ili privatne osobe kako bi točno znali jesu li njihova prava zaštićena ukoliko nešto pođe po zlu.\nNovi paket zakona o zaštiti potrošača će također osigurati transparentnije rezultate pretraživanja. Korisnici će dobiti jasnu informaciju je li trgovac platio mjesto u rezultatima pretraživanja za svoje proizvode ili usluge.\nKorisnici će moći iskoristiti pravo na povlačenje kada su u pitanju „besplatne“ digitalne usluge za koje su dali osobne podatke, na isti način kao što to mogu i s plaćenim digitalnim uslugama. To se obično odnosi na usluge pohrane podataka u oblaku, društvene mreže ili račune e-pošte.\nProvjerite kako je Europski parlament zaustavio geoblokiranje i poboljšao digitalni život u 2018.\n#2 Zajednička pravna zaštita diljem EU-a\nAko je veliki broj kupaca oštećen od strane istog trgovca, kvalificirana tijela, kao što je organizacija za zaštitu potrošača, u svim državama članicama, moći će tražiti pravnu zaštitu, primjerice naknadu, zamjenu ili popravak u ime potrošača. Također će biti moguće organizirati zajedničke postupke u ime potrošača iz različitih država članica.\nPravo na financijsku naknadu ili prekid ugovora u slučaju nepoštenih trgovačkih praksi, poput agresivnog/obmanjujućeg marketinga, bit će u svim članicama jednako.\n#3 Veće sankcije za kršenje zakona EU-a\nTijela EU-a za zaštitu potrošača nisu uvijek dobro opremljena za sankcioniranje praksi kojima nastaju situacije koje utječu na mnogo potrošača diljem EU-a. Razina se sankcija trenutačno znatno razlikuje ovisno o državi članici, a često je preniska da bi imala odvraćajući učinak.\nU okviru prijedloga nacionalnim se tijelima za zaštitu potrošača daje ovlast za izricanje djelotvornih, proporcionalnih i odvraćajućih sankcija na usklađen način.\n#4 Suzbijanje dvojne kvalitete proizvoda\nJedna od nepoštenih trgovačkih praksi je dvojna kvaliteta proizvoda, odnosno proizvodi koji se prodaju pod istim imenom i u istom pakiranju, ali nemaju isti sastav, te kupci o tome nisu informirani. Istraživanja su pokazala da se ova praksa primjenjuje ponajprije u prehrambenoj industriji.\nPrateći smjernice Komisije iz rujna 2017., paket zakona o zaštiti potrošača će nadopuniti direktivu o suzbijanju nepoštenih trgovačkih praksi.\nPročitajte više o inicijativi Europskog parlamenta o borbi protiv dvojne kvalitete proizvoda.\nPriopćenje za javnost (22.1.2019.)\ninternet kupovina, Potrošaći, sankcije, zaštita potrošaća.


Posle Milene i Ive, još četiri žrtve se javile policiji – Lajk.rs\nPosle Milene i Ive, još četiri žrtve se javile policiji\nOve devojke nemaju status oštećenih jer je prošlo dosta vremena od momenta kad su, kako kažu, seksualno zlostavljane\nIstraga protiv reditelja i vlasnika škole glume Miroslava Mike Aleksića juče je nastavljena saslušanjem svedokinje koja je bila njegova učenica i koja se sama javila policiji pošto je on uhapšen.\nKako nezvanično saznajemo, ona nema status oštećene, ali je svedočila o zlostavljanju za koje je rekla da ga je preživela pre više od osam godina.\nfoto: Damir Dervišagić, Dado Đilas- U sredu i juče saslušane su ukupno četiri devojke koje su svedoci u ovom postupku. Sve četiri javile su se na javni poziv posle prijava glumica Milene Radulović i Ive Ilinčić – kaže izvor i objašnjava da su, prema svedočenju, ove devojke takođe preživele seksualno zlostavljanje, ali je krivično gonjenje za dela za koja bi se eventualno Aleksić gonio u odnosu na njih zastarelo. – I one su žrtve, po onome što su ispričale da su doživele, ali će, zbog proteklog vremena, imati status svedoka – kaže sagovornik.\nZastupnik nekoliko oštećenih devojaka, advokat Jugoslav Tintor kaže za Kurir da bi naredne nedelje trebalo da bude nastavljeno saslušanje svedoka. Pritvor koji je Viši sud u Beogradu odredio Aleksiću posle saslušanja ističe 18. februara i do tada sud mora da donese odluku da li će mu on biti produžen.\n(Kurir.rs/J. S./foto Dado Đilas, Damir Dervisagić)\nJAVILE SE NOVE ŽRTVE MIROSLAVA ALEKSIĆA: Mika…\nSERIJSKI UBICA "ROŠAVI" NAĐEN POSLE 35 GODINA!…\nNIJE BILO DRUGOG REŠENJA Kanavaro napustio Kinu…\nRumunski milijarder, porodica i prijatelji žrtve…\nSAVO MILOŠEVIĆ DOBIO OTKAZ! Posle samo četiri meseca…\nVESIĆ ISTAKAO - RADOVI PRE ROKA Završeno uređenje…\nCategories Vesti Tags četiri, Ive, JAVILE, Još, Milene, POLICIJI, posle, žrtve Post navigation\nBelivuk i Zvicer spremali nešto STRAŠNO u Srbiji! PLANIRALI DA UDARE NA VUČIĆA!\nDve u Skadarliji, a sa one u Zemunu razjureno ih 50! PLJUŠTALE KAZNE\nGLAVNA LOBISTKINJA ZA NEZAVISNO KOSOVO VIOLA FON KRAMON PORUČILA Navijam za Kurtija, Dobricu Veselinovića i Zelenovića! October 17, 2021\nZA BUBAMARU SAMO NAJBOLJE! Darin milioner iznajmio stan u zgradi Novaka Đokovića October 17, 2021\nSKINULA SE SLAĐA ALEGRO Raspametila pratioce u bikiniju October 17, 2021\nSTIGLA NAM JE DIKSI, SAD JE KRAJ! Belivuk i Miljković u suzama dočekali vest o hapšenju Dijane Hrkalović October 17, 2021


1. Zaštita dece od zloupotreba na internetu – Info Centar Juga\n1. Zaštita dece od zloupotreba na internetu\nDigitalna revolucija svakodnevno menja svet na koji smo navikli. Na promene se najbolje adaptiraju mladi što se danas najbolje vidi na primeru razvoja novih komunikacijskih servisa, a posebno kroz popularizaciju pametnih telefona i interneta među decom i mladima. Razvojem i dostupnošću interneta došlo je i do širenja novih oblika društveno neprihvatljivih ponašanja koji utiču na psihosocijalni razvoj dece i mladih (a koje sve češće sa sobom donose i fatalne posledice po psihičko, mentalno ili fizičko zdravlje) jer su oni i najčešći korisnici novih tehnologija. Kao što ne bismo dete pustili na ulicu a da ga ne naučimo nekim osnovnim stvarima o tome šta ga na ulici čeka, tako ga ne treba pustiti na internet a da pre toga nije pripremljeno.\nŠta je tehnologija?\nTehnologija je olovka, koja nam omogućuje da prenesemo naše ideje i misli na papir i komuniciramo. Tehnologija je automobil, koji čoveku omogućava da putuje brzinom većom nego što mu noge dozvoljavaju. Tehnologija su naočare, koje omogućuju bolji vid onima kojima je to potrebno. Primenjena tehnologija je u suštini ekstenzija ljudskih atributa koja smanjuje napore čoveka, oslobađajući čoveka određene rutine ili problema.\nZamislite kakav bi vam život bio danas bez telefona ili bez rerne, kompjutera, ili aviona. Sve u vašoj kući, što vi uzimate zdravo-za-gotovo, od zvona na vratima do stola sudopera, itd… je tehnologija stvorena od kreativnosti, genijalnosti ljudskih tehničara, inženjera i naučnika.\nSvaka novotarija, društvena i tehnološka promena, nailazila je određene otpore. A pored brojnih prednosti nosila je i nedostatke. U narednim člancima i tekstovima na našem portalu akcenat ćemo staviti na to kako naučiti decu i mlade na pametno, korisno i sigurno korišćenje digitalne tehnologije.\nPrema podacima Ministarstva trgovine, turizma i telekomunikacija DIGITALNA SRBIJA kroz podatke izgleda ovako:\n– 64,7% domaćinstva ima internet priključak.\n– 91,8 % stanovništva koristi mobilni telefon.\n– Komunikacija, informisanje, obrazovanje, nauka, poslovanje, proizvodnja, sve više postaju digitalni.\n90,3% internet populacije od 16 do 24 godine je na društvenim mrežama.\n– Mladima su informacione tehnologije obavezno sredstvo druženja, učenja, zabave.\n– 90% dece školskog uzrasta ima pristup internetu.\n– 63% učenika poseduje pametni telefon, 54% sopstveni IT uređaj.\nDeca se rađaju okružena ekranima, u digitalnoj kulturi kao prirodnoj slici sveta.\nFormiraju se nove generacije digitalnih državljana.\nSoftver menja svet.\nRobotika i internet svih stvari su naša sadašnjost.\nDigitalna transformacija je nezaustavljiva i neophodan je njen usmeren razvoj u pravcu opšteg društvenog boljitka.\nSutra bez struje deset ulica u Leskovcu\n9. Digitalno roditeljstvo – Zaštita dece u vremenu “deljenja”\n28. „Ono što ostavljamo našoj deci nije bogatstvo imovine, već sistem vrednosti, poverenje, razumevanje, ljubav…“


CIN dobitnik nagrade EU za istraživačko novinarstvo - CIN\nCIN dobitnik nagrade EU za istraživačko novinarstvo\nPriča novinara CIN-a o sarajevskoj sutkinji koja je u lažnim procesima prisvajala nekretnine umrlih dobila je treću nagradu Europske unije u BiH za istraživačko novinarstvo.\n“Sutkinja Fazlagić raskućila žrtve Holokausta”, priča novinara Centra za istraživačko novinastvo (CIN) iz Sarajeva Azhara Kalamujića, dobila je treću nagradu Evropske unije (EU) za istraživačko novinarstvo u Bosni i Hercegovini (BiH).\nPrvu nagradu dobio je urednik i novinar BIRN-a Semir Mujkić za serijal tekstova o ruskom uticaju na Balkanu, dok je drugu nagradu dobio novinar Žurnala Amarildo Gutić za priču “Prsten oko Vitezita”.\nNagrada EU se dodjeljuju svake godine u šest zemalja zapadnog Balkana i Turskoj. Ona promoviše izvanredna dostignuća istraživačkih novinara i doprinosi boljoj vidljivosti kvalitetnog istraživačkog novinarstva.\nCIN-ova priča o sarajevskoj sutkinji je prošle godine dobila prvu nagradu crnogorske Fondacije „Duško Jovanović“, a našla se i u užem krugu međunarodne nagrade za istraživačko novinarstvo „Fetisov Journalism Awards“ iz Švicarske.


50+ besplatnih pozadina za telefone, visoke rezolucije! [4K | 2K | FullHD] - PametniTelefoni.rs\nHome / Vesti / Zanimljivosti / 50+ besplatnih pozadina za telefone, visoke rezolucije! [4K | 2K | FullHD]\nPreuzmite potpuno besplatno nove i vrlo zanimljive pozadine za telefon, visoke rezolucije!\nZa vas smo odabrali pozadine iz preko 10 različitih kategorija! Sada možete potpuno besplatno preuzeti preko 50 različitih, vertikalno orijentisanih pozadina, visoke rezolucije.\nSve pozadine smo sami birali sa ciljem da osvežimo ranije kreirane liste. Ukoliko do sada niste imali prilike da pogledate liste pozadina koje smo do sada kreirali za vas, predlažemo da posetite priložene linkove:\nPreuzmite 5 zanimljivih pozadina za vaš iPhone!\nU daljem tekstu vam prilažemo nove pozadine, organizovane prema kategorijama.\nZa vas smo pažljivo odabrali 5 apstraktnih pozadina koje će se sjajno uklopiti uz svaku temu. Apstraktne pozadine možete preuzeti u punoj rezoluciji na priloženom linku:\n>> Besplatne “apstraktne” 4K pozadine za telefon <<\nDisney crtaći i animirani filmovi su toliki trak ostavili na čovečanstvo u poslednih 50 do 100 godina da je lista pozadina na tu tumu prosto neizostaviva. Teško je izabrati malil broj pozadina sa motivima Disney junaka, ali eto uspeli smo da pronađemo 9 za koje verujemo da će vam se dopasti.\nDisney pozadine možete preuzeti u punoj rezoluciji na priloženom linku:\n>> Besplatne “Disney” 4K pozadine za telefon <<\nPoput Disney crtaća, filmovi su takođe deo svakog čoveka današnjice. Samim tim, postoje pojedini filmovi koji su čvrsto obeležili određeno doba, a neki od njih su možda i vaša omiljena zabava na kraju napornog dana. Shodno tome, želeli smo da priložimo nekoliko pozadina za vaš telefon koje će vas uvek podsetiti na vaš omiljeni film. Za sada smo izdvojili 8 pozadina, ali lista će se ubrzo proširiti.\nFilm pozadine možete preuzeti u punoj rezoluciji na priloženom linku:\n>> Besplatne “film” 4K pozadine za telefon <<\nSvi mi volimo da obiđemo planetu i proputujemo što više. Neko preferira prirodu, a neko urbane lokacije. Samim tim, nije loše postaviti za pozadinu panoramu nekog grada koji želite da posetite ili koji vam je jednostavno ostavio sjajn utisak. Mi smo za vas odabrali pet pozadina za sada, a uskoro ćemo i ovu listu proširiti.\nGradovi pozadine možete preuzeti u punoj rezoluciji na priloženom linku:\n>> Besplatne “gradovi” 4K pozadine za telefon <<\nIlustracije su sjajan način da iskažemo svoju umetničku stranu bića, ali neretko nam posluže kao motivacija. Neke ilustracije zrače pozitivnom energijom te sa razlogom ljudi uživaju posmatrajući ih. Za sada smo pronašli 7 ilustrovanih pozadina za vaš telefon za koje smo sigurni da će vam ulepšati telefon, a i svakodnevnicu.\n>> Besplatne “ilutracije” 4K pozadine za telefon <<\nPozadine sa motivima prirode su sjajan način da se približimo okruženju kojem svakodnevno čeznemo nakon napornog radnog dana. Opuštanje u zelenilu ili nekoj zimskoj idili može biti prava mala terapija. Znajući to, odlučili smo da pronađemo za vas 8 divnih pozadina sa motivima prirode u raznim izdanjima.\nPriroda pozadine možete preuzeti u punoj rezoluciji na priloženom linku:\n>> Besplatne “priroda” 4K pozadine za telefon <<\nNe mašta svako o dobro ustanovljenim lepotama. Postoje ljudi puni mašte koji uživaju gledajući neke nove forme prirode, bića ili predmeta, iako oni možda nisu stvarni. No, još ne znamo šta je sve stvarno a šta ne te smo rešili da pronađemo bar 5 Sci-Fi pozadina koje bise mogle da vam se dopadnu.\n>> Besplatne “Sci-Fi” 4K pozadine za telefon <<\nSvi volimo da pogledamo nebo bogato zvezdama koje nas okružuju. A oni koji ipak malo više vole svemir znaju koliko pojedine planete ili galaksije mogu čoveka ostaviti bez daha svojim izgledom. U to ime, pripremili smo 5 predivnih pozadina sa motivima poznatog i nepoznatog svemira!\n>> Besplatne “svemir” 4K pozadine za telefon <<\nLjubitelji vozila znaju šta znači dobar stari automobil ili lokomotiva, ali isto tako uživaju u novim i modernim “kočijama” koje mogu da razviju brzinu do 100 km/h za samo nekoliko sekundi. Uvek je lepo imati na telefonu svog omiljenog metalnog “ljubimca” kao pozadinu. Mi smo pronašli 4 pozadina koje bi mogle da vam se dopadnu ukoliko volite vozila.\n>> Besplatne “vozila” 4K pozadine za telefon <<\nI na kraju smo pripremili par pozadina za koje smo sigurno da će “animal lovers” obožavati.\n>> Besplatne “životinje” 4K pozadine za telefon <<


Objavljeno Jun 30, 2021\n“Iako je pandemija, radnici i dalje u velikom broju napuštaju Bosnu i Hercegovinu tražeći kvalitetnija radna mjesta i povoljnije uslove u zemljama Evropske unije. Zemlja koja uglavnom zapošljava kvalitetnu radnu snagu iz BiH je Njemačka, gdje je veliki broj građevinskih radnika iz naše zemlje. Uslovi rada u Njemačkoj su dosta bolji nego u zemljama regiona, naprimjer u Hrvatskoj, iako i u ovoj zemlji daju pristojne uslove rada. Većina kompanija u Hrvatskoj nudi besplatan smještaj i hranu te platu od oko hiljadu KM, ali je to ipak nedovoljno primamljivo radnicima iz BiH”, kazao je za klix.ba Dominik Raškaj, PR i marketing menadžer portala BoljiPosao.com.\n“Prije dvije-tri godine u Međugorju je prestala gradnja i morali smo se prebaciti na hrvatsko tržište. Sve svoje radnike iz BiH prebacili smo tamo, ali imamo problem u pronalasku novih radnika. Nama je sada potrebno još od pet do sedam radnika, međutim, ne možemo ih naći. Većina radnika koje sada imamo su penzioneri iz BiH. U Hrvatskoj radimo vile s bazenima, a radnici imaju i dobre uslove rada. Osigurali smo im smještaj i hranu, prijavljeni su i plaćamo im doprinose, a primaju i platu koja je iznad prosjeka u BiH”, istakao je Kordić.\n“Otvaranje tržišta Njemačke za radnike iz BiH dovelo je do masovnog odlaska u ovu zemlju. Domaće firme odavno se žale na problem nedostatka radnika, a odlaskom da rade u Njemačku suočavale su se i s nelojalnom konkurencijom, gdje su njemačke firme pokušavale preuzeti radnike bh. firmama. Nekolicina radnika odlučivala se na to da pređe u neku njemačku firmu, ali većina njih to ne uradi. Ono što treba istaći jeste da je stvorena slika kako je radnicima koji odu u Njemačku znatno lakše i bolje nego onima koji ostanu u BiH. Jeste, oni imaju veću platu, ali imaju i mnogo veće troškove, jer je tamo sve mnogo skuplje”, istakla je Kadić.\n“Ono što ostaje otvoreno je način isplate tih ljudi. Pandemija je pokazala da su ti radnici solidno plaćeni, ali da im se doprinosi ne plaćaju na puni iznos plate. O tome sada ne razmišljaju mnogo, ali kada dođu do penzije ili kada im treba da dignu kredit, onda se nađu u problemu. S obzirom na veliki nedostatak radne snage u sektoru građevinarstva, poslodavci će u narednom periodu morati ili početi vrednovati radnike kako treba, ili će radnu snagu morati tražiti u nekim drugim zemljama”, upozorila je Kadić.\nKAMP LIPA // Uznemirujuće: Pronađen mttav migrant kod Bihaća, u kasnijim sukobima povrijeđenadva policajaca (VIDEO)\nOsvanula prva fotografija: Mahir osvojio i Džejlino srce! Jesu li njih dvoje novi par iz snova?! (FOTO)


Fanatici su ratoborniji ali to ne znaci da i vise ratuju. Mislim da pravila za ratovanje nema, ratovi se odavno ne vode iz verskih ubedjenja vec zbog konktretnih motiva.\nGeneralizovanje nije bas adekvatan nacin argumentovanja za ovu temu..sadista i fanatika, kao i dobrodusnog svijeta ima na sve strane..ovom tvojom logikom i navodjenjem primjera iz filma (pa i stvarnog zivota, sto jest', jest'), moze se 'ladno reci i da su Hitler i Staljin bili ateisti, pa pobise vise ljudi (sto svojih, sto drugih) nego ikad iko u istoriji.. Ko je spreman da oduzme neciji zivot, iz bilo kakvog razloga, bio on vjernik, ateista, klingonac ili nesto peto, nije dobrodosao na mom spisku..\nLogika bi trebala da nalaže da su vernici miroljubiv(ij)i ... ali onda se samo setim onog svetog popa lopatara, i zaključim kako gadno i "bolno" logika ume da laže. Miroljubivi su samo oni "vernici" koji VERUJU - u MIR,\na danas su to ... ... danas su to ...\nzato sam ih i smestila u prošlost - "nekada bili" ! THE PAST IS HISTORY, THE FUTURE IS MISTERY,TODAY IS A GIFT... THATs WHY ITs CALLED " PRESENT "\nI tako... Anketa u suštini kaže-> kad sa planete skupiš sve istinske vernike, kojima vera nije samo na usnama...ne mož' napuniti ni tribine na stadionu fudbalskog kluba Radnički s Detelinare! AaaaaaaLi zato "vernika" ima koliko i peska na obalama Ognjenog jezera...pa kad plima nadoJdje....odoše svi....\nStručnjak(krivac) izlazi iz kola sav zajapuren i kreće ka meni uz salve pogrda u stilu „gde gledam“, „ko mi dade dozvolu“... i psovki od po roditeljskih, sestrinskih, dečijih, do onih po Bogu(tako zaključih da je lik ateista)...Ja gledam, slušam i ne verujem...em kriv, em lud, em bezobrazan...Neki čiča mu u medjuvremenu dobaci s trotoara, kako treba da mi se zahvali što sudara nije bilo, a on me psuje...Ja nekoliko puta pokušavam da smirim ludaka, objašnjavajući mu da, ili je daltonista, ili ne poznaje osnovne propise u saobraćaju...ne vredi! Stručnjak upro u dreku i sve trčka oko auta da vidi da li je negde ogreban...Ja odlučujem da napustim mesto nemilog dogadjaja, kad me zajapureni ludak uhvati za ruku uz reči „nećeš se tako lako izvući...?!“ U tom trenutku meni prokuva i prekipi a krv mi se sjuri u glavu! Posle toliko uvreda, psovki, klevetanja...stručnjak se usudi i na fizički kontakt! Elem, da bi priča bila jasnija moram da reknem, kako bi do fizičkog obračuna sigurno došlo pre otprilike jedno 8 godina, a stučnjak bi sigurno brojao zube na putu, jer imam podebelog iskustva od nekadašnjeg treniranja kik-boksa, i znam kako da mu ih povadim i svežem bezobrazni jezik...Medjutim, moj trenutni bes nestade, puls mi se umiri, i lice smiri...samo jedna pomisao i pogled na mali krst što visi u autu, bejahu dovoljni da me umire...Ostadoh nem, miran i smiren sa direktnim pogledom u stručnjakove oči, dok nije sam sklonio ruku s moje...Ujudno sam se zahvalio i udaljio, ostavivši ludaka da orgija po putu s "onim" što ga nagoni na to...\ndefinitivno ateisti. ljudi su iskulirani. zabole ih za metafizichke nagrade i kazne. u vernicima je toliko frustracije i potisnute agresije da je chudo jedno.\nStručnjak(krivac) izlazi iz kola sav zajapuren i kreće ka meni uz salve pogrda u stilu �gde gledam�, �ko mi dade dozvolu�... i psovki od po roditeljskih, sestrinskih, dečijih, do onih po Bogu(tako zaključih da je lik ateista)...Ja gledam, slušam i ne verujem...em kriv, em lud, em bezobrazan...Neki čiča mu u medjuvremenu dobaci s trotoara, kako treba da mi se zahvali što sudara nije bilo, a on me psuje...Ja nekoliko puta pokušavam da smirim ludaka, objašnjavajući mu da, ili je daltonista, ili ne poznaje osnovne propise u saobraćaju...ne vredi! Stručnjak upro u dreku i sve trčka oko auta da vidi da li je negde ogreban...Ja odlučujem da napustim mesto nemilog dogadjaja, kad me zajapureni ludak uhvati za ruku uz reči �nećeš se tako lako izvući...?!� U tom trenutku meni prokuva i prekipi a krv mi se sjuri u glavu! Posle toliko uvreda, psovki, klevetanja...stručnjak se usudi i na fizički kontakt! Elem, da bi priča bila jasnija moram da reknem, kako bi do fizičkog obračuna sigurno došlo pre otprilike jedno 8 godina, a stučnjak bi sigurno brojao zube na putu, jer imam podebelog iskustva od nekadašnjeg treniranja kik-boksa, i znam kako da mu ih povadim i svežem bezobrazni jezik...Medjutim, moj trenutni bes nestade, puls mi se umiri, i lice smiri...samo jedna pomisao i pogled na mali krst što visi u autu, bejahu dovoljni da me umire...Ostadoh nem, miran i smiren sa direktnim pogledom u stručnjakove oči, dok nije sam sklonio ruku s moje...Ujudno sam se zahvalio i udaljio, ostavivši ludaka da orgija po putu s "onim" što ga nagoni na to...\nNaravno.....Ovi prvi su ozbiljno, iz svog srca, prihvatili veru i to je njihov krajnji pogled na svet. A ovi drugi bi želeli da budu kao ovi prvi, pa se spolja čini da je tako, dok ih srce vuče na još nekoliko šargarepa..\nAko iskušaš ateistu, kao na primer maski, i dovedeš je u situaciju da bude nasilna, ona će to dobro premeriti i uradiće onako kako se prema njenoj proceni, novčano najviše isplati..Dakle, ako imaš kredit za stan ili auto progutaćeš ceo događaj jer ti plaćanje kazne za lake ili teške telesne povrede baš nije bilo u planu..... da ne govorim na šta su sve ljudi još spremni..\nAteisti. Pravi vjernici žive i puštaju druge da žive, ne upiru prstom i ne izvode na "pravi put".\nVjernici na baterije, a takvih je danas sve više...više su zauzeti brigom oko drugih ljudi....upiru prstom, govore šta treba, šta ne treba...nerijetko zaborave da pola stvari koje rade nisu u skladu sa njihovim "vjerovanjima"...valjda im se tad baterije potroše. Pa čemu onda osmeh što sam ja ničija


Otvaranje izložbe “Nedodirljivo dodirivanje”, autorke Minje Poljak - Kulturni centar Laza Kostić Sombor\nOtvaranje izložbe “Nedodirljivo dodirivanje”, autorke Minje Poljak\nDana, 13. 10. 2021. godine, biće upriličeno svečano otvaranje izložbe “Nedodirljivo dodirivanje”, autorke Minje Poljak, u Galeriji Kulturnog centra “Laza Kostić” Sombor, s početkom u 19.00 časova.\nPostavka izložba trajaće do 30.10. 2021. godine.\n„Nedodirljivo dodirivanje“ predstavlja seriju autorskih ikona izvedenih tradicionalnom tehnikom na lipovoj dasci. Tehnološke osobenosti eksponata nastaju na temelju dosadašnjih likovnih istraživanja sa tendencijom da se religiozna slika.\nNaziv izložbe je metafora za višeznačne narative ikone usmerene ka bogatstvu i kompleksnosti teološke misli, uz uključivanje simbola koji anticipiraju metafizičko spajanje vidljivog i nevidljivog. Istovremeno, ne narušavajući metafiziku dela, tragam za idealnim dekorativnim odnosom, geometrijskim paternima, tj. ornamentalnim simbolima najčešće u obliku krsta; simboliku svetlosne vibracije povezujem sa sudbinom preobražaja u eshatološkom kontekstu prikaza, redukujući paterne odežde i prostora u koherentne modele potencijalne plošne beskrajnosti.\nIdejni fokus je na likovnim istraživanjima koja, uz prisustvo čitljivog teksta, problematizuju uvođenje drugačijeg narativa koji se obraća direktno posmatraču. Sama kontekstualizacija drugačijeg narativa podrazumeva permanentno kretanje od dela prema recipijentu i obrnuto.\nRetoričke transformacije ikona imaju i drugi smisao: one su postale poetične uz uložen angažman da njihov prototip bude sam siže, a ne neka druga ikona. Istovremeno, narativne crte koje se temelje na eshatološko-istorijskim ekspozicijama u vremenu koje sada međusobno delimo, postaju mnogo više od aktuelnosti, jer njihov diskurs ne zaobilazi kako sadašnji tako ni bilo koji budući trenutak istorije.\n„Nedodirljivo dodirivanje“ problematizuje pad umetničke vrednosti ikonopisa usled nedostatka autentičnosti iste oličene u masovnoj reprodukciji i izbegavanju savremenih likovnih izraza. Način na koji su ikone predstavljene (galerijskom) posmatraču jeste pokušaj da se prevaziđu postojeća rešenja koja trasiraju tenziju između kanonskog i slobodnog, tradicionalnog i modernog…\nOtvaranje izložbe “Dobro drvo”


Uvrede i napadi na aktivistkinju zbog prijave nezakonitih radova na Fruškoj gori\nVesti Autor:N1 Beograd25. avg. 202017:10 > 17:12\nNakon što su planinari i aktivisti pokreta "Odbranimo šume Fruške gore" prijavili građevinske radove na nekoliko lokacija u nacionalnom parku, pokrajinska inspekcija za zaštitu životne sredine izašla je na teren i utvrdila niz nepravilnosti. Za osnivačicu pokreta Draganu Arsić, s druge strane, usledile su uvrede i pokušaj diskreditovanja preko pojedinih portala i grupa na društvenim mrežama.\n„Ubeđeni smo da su napadi krenuli zbog prijave koja se tiče nezakonitih radnji koje je inspekcija utvrdila, kao što je izgradnja puta kroz deo nacionalnog parka. U pitanju su nečiji interesi u koje smo dirnuli. Izloženi smo napadima, krenulo je tekstom na jednom opskurnom portalu da bi osvanule i lažne stranice i profili sa mojom fotografijom. Mi znamo da je ovo organizovan napad, da su uključeni ljudi koji su već verzirani i na nama je da pokušamo da istražimo ko stoji iza toga. Napadi su vezani za naš aktivizam, jer su me proglasili lažnim ekologom. Ja i nisam ekolog po struci, ja sam ekološki aktivista. Pokušaćemo da uklonimo te stranice i da podnesem tužbu ako ustanovim ko ko stoji iza toga“, kaže Dragana Arsić za N1.\nKaže da razlog za targetiranje vidi u slučaju „Kesten“, za koji su podneli prijavu inspekciji još 2. juna ove godine, zbog, navodi, više nezakonitih radnji.\n„Zvala sam inspektorku i ona mi je rekla da je u toku nadzor i da ćemo dobiti odgovor. Jedan portal je objavio zapisnike i ja sam videla šta je konstatovano u inspekcijskom nadzoru. Tada sam videla hronologiju događanja, ali nisam dobila odgovor. Inspektorka mi je rekla da nadzor još traje, da je ovo jedna etapa i da su konstatovali niz nezakonitosti i da ćemo dobiti odgovor. Nije kompletna priča mada je interesantno videti hronologiju“, rekla je Arsić.\nAktivistkinja kaže da je pokrajinska inspekcija uradila nadzor, međutim, dodaje, opštinska inspekcija im nije poslala odgovor za blokiranje dva javna nekategorisana puta, kao ni za nezakonito izgrađen put.\nNapominje da su imali obilaza lokacije i nezgodan susret sa ljudima koji su došli da im brane da uđu.\n„Videli smo mašine Galensa i Promista i tada su nam rekli ljudi da je sve po zakonu, da je privatna parcela, kakva eparhija i nacionalni park. Bila je neprijatna situacija za nas, mi smo čitajući zapisnik videli da smo najušili pravu stvar. Interesantan je podatak da su čuvari prirode još u martu videli da se radi nezakonito, da su opomenuli izvođača radova, napravili zapisnik, a ni prvi ni drugi put eprhija nije reagovala jer su oni investitor“, kaže ona.\nZato je, smatra, ključno je šta će u finalnom odgovoru inspekcije stajati i koje će mere naložiti.\n„Treba da se vrati priroda u provbitno stanje, da se poruši put, da se skine žičana ograda, jedan deo ograđen je nacionalni park, ne treba da stoji žičana ograda jer su u pitanju temeljne vrednosti zaštite prirode i ne trpi nikakvo ograđivanje. Mi čekamo konačan odgovor i već vidimo da će biti mesta za krivične prijave, verovatno protiv Nacionalnog parka Fruška gora jer je bio dužan da podnese krivičnu prijavu, opštinske inspekcije za urbanizam i zaštitu životne sredine koja takođe nije reagovala“, kaže Arsić.\nFruška goraNacionalni parkšuma


Video Projector / Projektor 1080P WiFi BT WiMiUS S2 (102632677) - Limundo.com\nMinimalna cifra koju možete da ponudite je: 11800 din\nVideo Projector / Projektor 1080P WiFi BT WiMiUS S2\nBroj predmeta: 102632677\nProjektor je nekorišćen, uvežen iz Švajcarske, testiran i ispravan, ima HDMI, USB, VGA i AV ulaz (poseduje i WiFi i Bluetooth).\nWiFi Projector, Native 1080P and 300` Supported, WiMiUS S2 6000:1 HD Mini Outdoor Movie Projector, Portable Phone Projector w/ Wireless Mirroring for Fire Stick, HDMI, USB,TV Box, Laptop, DVD, 2021\n✔【Remarked US Standard 200ANSI Lumens & Play Native 1920x1080P HD】Featuring native 1280x720P resolution and powerful 200ANSI brightness(80% brighter than other 1080P support projectors, they are 480P), the WiMiUS S2 mini wifi projector delivers 1080p HD pictures with remarkable clarity, vibrant colors and fabulous contrast, brings a portable cinematic viewing enjoyment.\n✔【Built-in 5W Hifi Stereo Speaker & 300" Adjustable Giant Screen】Built-in stereo 5W speakers, the S2 wifi projector delivers excellent loud sound quality without connecting external speaker. Up to 300` Home projector screen size(50` to 300` from 4.5-31ft) provides an immersive cinema level experience, it is the perfect choice to build your home theater.(The best view screen size is 80-120`, 8-13 feet distance)\nVideo Projector / Projektor 1080P WiFi BT WiMiUS S2 Projektor je nekorišćen, uvežen iz Švajcarske, testiran i ispravan, ima HDMI, USB, VGA i AV ulaz (poseduje i WiFi i Bluetooth).\n102632677 Video Projector / Projektor 1080P WiFi BT WiMiUS S2


Lončar: Pravo na naknadu s biroa imaju i osobe čiji poslodavci nisu izmirivali obaveze – Haber.ba\nOd pojave pandemije koronavirusa do 20. aprila službama za zapošljavanje u Federaciji BiH obratilo se ukupno 15.107 osoba, kazala je direktorica Federalnog zavoda za zapošljavanje Helena Lončar.\nHelena Lončar - FENA\nDodala je da je od toga broj osoba koje traže novčanu naknadu 10.214.\n– Bitno je kazati da nijedna osoba neće biti zakinuta za naknadu, pravo na zdravstveno osiguranje, kao i dokup staža – kazala je Lončar.\nOna je naglasila da je rast novoprijavljenih na službama zazapošljavanje bio prisutan do srijede, 15. aprila i od tada je u opadanju, te da vjeruju da je to rezultat napora federalne Vlade, kao i kantonalnih i općinskih vlasti koje poduzimaju kako bi se pomoglo u prevazilaženju udara na ekonomiju uzrokovanih koronavirusom.\nLončar je pojasnila i da osobe koje su ostale bez posla, a čiji poslodavci nisu izmirivali svoje obaveze, a kojima su pojedine službe odbile pravo na novčanu nadnadu, neće ispaštati.\n– Ta praksa bila je nejednako primjenjivana po kantonalnim službama, ali ono što želim reći jeste da Federalni zavod poštuje presudu Vrhovnog suda u kojoj je Vrhovni sud donio odluku da uposlenik ne može biti kriv za neizvršavanje obaveza poslodavca i daje mu za pravo novčanu naknadu. Dakle, svi koje eventualno službe za zapošljavanje odbije, ukoliko se žale Federalnom zavodu, Zavod te žalbe uvažava i vraća službama na ponovno rješavanje – pojasnila je Lončar.\nZamjenik premijera Federacije BiH, te ministar rada i socijalne politike Vesko Drljača rekao je na današnjoj konferenciji za medije federalnih institucija da je reforma radnog zakonodavstva koju je provela Vlada FBiH značajno unaprijedila poslovni ambijent, uslove za rad, zaštitu radnika i bitno doprinijela smanjenju sivog tržišta.\nDrljača navodi da je Vlada FBiH intenzivno radila na iznalaženju mjera za ublažavanje neminovnih ekonomskih posljedica pandemije koronavirusa a u cilju traženja optimalnog balansa između države, radnika i poslodavca, te da je pored prijedloga “korona zakona” koji je upućen u hitnu parlamentarnu proceduru, aktuelno i pitanje funkcionisanja radno-pravnog zakonodavstva za vrijeme trajanja nesreće.\nIstiče da se pokazalo da određene odredbe Zakona o radu koje se odnose na organizaciju procesa rada, te prava i obaveza iz radnih odnosa, nije moguće na adekvatan način primijeniti za vrijeme stanja nesreće, zbog čega je bilo neophodno pristupiti izmjenama i dopunama Zakona o radu.\n– Stav Vlade FBiH od početka je bio da udruženja poslodavaca i sindikati radnika trebaju napraviti zajednički dogovor koji bi se kasnije implementirao kroz izmjene i dopune Zakona o radu. Sve ono o čemu se dogovore sindikati i poslodavci u skladu s nadležnostima, prihvatljivo je i za Vladu. Nažalost, i pored više održanih konsultacija i sastanaka koordinacionog odbora Vlade s udruženjima poslodavaca i sindikata, nije se uspio postići konačan dogovor, tako da nije postignut ni dogovor o izmjenama i dopunama Zakona o radu – objasnio je Drljača.\nDrljača podvlači da je Vlada Federacije BiH u proteklih nešto više od mjesec dana, od kada je proglašeno stanje nesreće, pokazala odgovoran pristup provodeći aktivnosti prvenstveno u cilju zaštite bh. građana, ali i očuvanja stabilnosti ekonomije, zaštite na radu, pomoći nezaposlenima i brizi o socijalno ugroženim kategorijama.\nPodsjeća da o nužnosti mjera koje su donesene govore pohvale Svjetske zdravstvene organizacije upućene Bosni i Hercegovini.\nKako navodi, institucije su uspjele u usporavanju masovnog širenja koronavirusa na području Federacije BiH, što je i bio prvobitni cilj, a potom je apelovao na građane da se nastave pridržavati mjera koje su donijeli krizni štabovi, prenosi “Faktor“.\nTeme:BiH, Federalni zavod za zapošljavanje, Helena Lončar, koronavirus, naknada, poslodavci


Crna Gora 2015: Knez - Adio :: Eurovision Song Contest 2015 - Strana 1 of 48\n06 Avgust 2020, 19:06:22\n« Dečja Pesma Evrovizije 2015 | Letonija 2015: Aminata - Love Injected »\nAutor Tema: Crna Gora 2015: Knez - Adio (Pročitano 29735 puta)\n« poslato: 02 Novembar 2014, 18:15:00 »\nRadio-televizija Crne Gore je na konferenciji za štampu objavila da će njen predstavnik na Pesmi Evrovizije u Austriji biti Knez.\n« Poslednja izmena: 18 Mart 2015, 23:19:28 Miloš »\nOdg: Crna Gora 2015: Knez\n« Odgovor #1 poslato: 02 Novembar 2014, 20:05:31 »\nОставља ми утисак да заиста поштује ЕЅС и да неће ставити своје име испред значаја улоге које је добио.\nПесме са којима је до сада покушавао ми се уопште не свиђају. Кнеза знан највише из Survivora и ТЛЗП, али сам га сматрао баш познатим и пре тога. Мада, схватио сам да не знам ни једну његову песму о сим ,,Да л' си икада мене вољела''.\nСве у свему, адекватан извођач, достојан интерног избора.\n« Odgovor #2 poslato: 03 Novembar 2014, 01:42:28 »\nInteresantan predstavnik, ovo svakako nisam očekivao.\nJoš kao dečak sam imao priliku da ga vidim na TV-u, ali mi se tada njegove pesme nisu naročito dopadala. Potom ga dugo vreme nije bilo na televiziji da bi ga se ponovo podsetili u TLZP gde je izvodio majstorske imitacije. (Survivor nisam pratio)\nU TLZP-u je pokazao koliki talenat ima, a ja se nadam da će to uspeti da iznese u pesmi. Želeo bih da čujem nešto jednostavno, ali efektno, bez nafuranih detalja. Nikako balkanska balada, toga je već puno bilo.\nUglavnom, ništa do objave pesme. Izvođač ima potencijala, a da li će to biti upotrebljeno na odgovarajući način videćemo.\n« Odgovor #3 poslato: 03 Novembar 2014, 08:32:49 »\n« Odgovor #4 poslato: 03 Novembar 2014, 13:27:30 »\nJa bih više pesmu poput 'Vjeruj', koja mi je jedna od njegovih najboljih.\n« Odgovor #5 poslato: 03 Novembar 2014, 13:49:52 »\nSve zavisi od pjesme.Po meni im je on najbolje što su mogli poslati.Dobro možda je Milena bila bolji izbor.U svakom slučaju po meni 100 put bolji izbor nego Rambo i Who see.\n« Odgovor #6 poslato: 03 Novembar 2014, 15:40:19 »\nPa Knez je harao dok se mnogi članovi foruma nisu ni rodili. '93 prvi album i odmah veliki uspjeh, sjećam se da je tada baaaš bio popularan.\nNijedna žena na svijetu\nPobijedila si ti\nSve su ovo veliki hitovi Kneza, možda sam nešto preskočio....\n« Odgovor #7 poslato: 03 Novembar 2014, 15:52:38 »\npa nije los odabir kad sve sabere i oduzme.... verovatno ce biti neka balada...\n« Odgovor #8 poslato: 03 Novembar 2014, 15:55:29 »\nDa, svakako je izbor daleko od lošeg, u svakom slučaju bolje nego da je neki anonimus. A i ne može se osporiti da Knez i dan danas ima status ex-yu zvezde, to je još jedan plus. Čekamo pesmu, ja verujem da će biti dobra.\n« Odgovor #9 poslato: 03 Novembar 2014, 15:57:43 »\nJa mislim da će Knez, kao čovjek koji je do ludila perfekcionista, dati sve što ima za taj nasup u Beču.\n« Odgovor #10 poslato: 03 Novembar 2014, 16:42:00 »\nDa je bolji izbor od anonimusa, možda. Zavisi kakvu bi pesmu taj anonimus imao. Ali svakako je dobro poslati poznato lice, pogotovo kada je reč o "našim" zemljama, jer je tada ESC u žiži interesovanja.\nAko bude bila balada, smetaće mi njegovo nazalno pevanje, kao što mi je uvek i smetalo.\n« Odgovor #11 poslato: 03 Novembar 2014, 17:04:36 »\nCitat: marco8 03 Novembar 2014, 15:40:19\nI secam se one 'Hajde ljubavi' koju je pevao u duetu s nekom Deni ( http://www.youtube.com/watch?v=rGLZpIjB7R0 - ovde pise Deki, ali to je to)\n« Poslednja izmena: 03 Novembar 2014, 17:07:51 etica »\n« Odgovor #12 poslato: 03 Novembar 2014, 17:08:06 »\nI ja se secam da je bas,bas bio popularan na pocetku karijere. Ja sam tada imao nekih 5,6 godina.\nImam osecaj da ce smisliti nesto dobro i celom projektu dati final touch\n« Odgovor #13 poslato: 03 Novembar 2014, 17:13:11 »\nTi si kao magija javiš se pa nestaneš, opčinjen sam ja, ti si sva od vazduha, telo dodiruješ nežnim rukamaaaaaaa\nZabroavio sam da znam tu pesmu, baš kao i Mia bella signorina\nAli i dalje mi je antipatičan i nadobudan, gori je od Joksimovića po tom pitanju\n« Odgovor #14 poslato: 03 Novembar 2014, 17:39:36 »\nPo meni ovo mu je najbolja pjesma:\n19484 Pregleda 24 Septembar 2017, 14:38:27


Banjaluka: Đake će dočekati okrečene prostorije | Banjaluka.net\nBanjaluka: Đake će dočekati okrečene prostorije\nPotrebe osnovnih škola za obnovom objekata već godinama su veće od novca koji imaju na raspolaganju tako da će i ovog ljetnjeg raspusta biti urađene samo najneophodnije popravke te okrečene učionice.\nTo tvrde direktori većine škola na području grada i poručuju da se snalaze sa onim što im je na raspolaganju te da izlaz za takvu situaciju traže u donacijama.\nDirektor OŠ “Jovan Cvijić” Milkica Nikić je potvrdila da su uglavnom sva veća ulaganja posljednjih godina uradili uz pomoć donacija.\n– U obezbjeđivanju najviše učestvuju roditelji učenika a jedna dio smo dobili od naših privrednika. Resorno ministarstvo daje koliko može, situacija je takva kakva je i tu se ne može pomoći. Tako da ćemo do septembra iskoristiti vrijeme za popravke i krečenje kako bi učionice bile spremne za đake na jesen – rekla je Nikićeva.\nIstakla je da je trenutno jedan od prioriteta ove škole zamjena stolarije koju će takođe pokušati obezbijediti kroz donacije.\n– Ako uspijemo, te radove planiramo da realizujemo preko zimskog raspusta iduće godine – kazala je Nikićeva.\nDodala je da su posljednje dvije godine na taj način sanirali toalete, uredili školsko dvorište napravili tri nova kabineta, dobili nešto novog namještaja, ugradili video- nadzor te opremili mjesto za produženi boravak.\nSlične informacije smo dobili i u OŠ “Branko Ćopić”. Direktor Branislava Pejašinović je rekla da u skladu za finansijskim prilikama uređuju školu.\n– Potrebno nam je mnogo više nego što imamo. Za ovo ljeto predviđeno je samo krečenje dijela zgrade škole i neke manje neophodne popravke – kazala je Pejašinovićeva.\nNapomenula je da su u prethodnom periodu zamijenili podove u nekoliko učionica, sanirali nekoliko toaleta te obnovili dio namještaja ali samo, kako je istakla, zahvaljujući donacijama.\nI u OŠ “Vojislav Ilić” u Krupi na Vrbasu su se ograničili na samo ono što je neophodno.\n– Djelimično ćemo renovirati podove u fiskulturnim salama naše i područne škole te okrečiti i zamijeniti pločice tamo gdje je potrebno – rekla je direktor Rajka Čajić.\nKaže da je neophodno mijenjati stolariju i mokre čvorove.\n– Za to je potrebno oko 200.000 KM kada ćemo biti u mogućnosti da to obezbijedimo je pod velikim znakom pitanja – navela je Čajićeva i dodala da osim objekta centralne škole moraju voditi računa o zgradama područne dvetorazredne škole u Bočcu i tri petorazredne u Krminama, Agionom Selu i Ledenicama.\nU Ministarstvu prosvjete i kulture RS su rekli da većina škola tokom ljetnog raspusta uradi sitne popravke i krečenje prostorija kako bi spremni dočekali novu školsku godinu.\n– U budžetu ministarstva predviđeno je 12,7 miliona KM za redovno održavanje i materijalne troškove osnovnih škola u RS i oko 400.000 maraka za neophodnu sanaciju i nabavku opreme – rekli su u ovom ministarstvu ali nisu precizirali koliko je od ove sume planirano za škole u Banjaluci.\nZbog planiranih radova bez struje pet naselja\nFRANC BOGOVIČ, POSLANIK U EP: “Non paper” izmišljotina, plasiran s ciljem rušenja Janšine vlade\nStižu stambeni kontejneri za porodice u Miljevini


Crnogorska policija privodi sveštenika Mirčetu Šljivančanina u Podgorici, 15. juna 2020. (Foto: RFE/RL/Savo Prelević)\nDvojica sveštenika zadržanih u pritvoru u noći između nedjelje i ponedjeljka zbog sumnje da su organizovanjem litija prekoračili dozvoljeni broj prisutnih na javnom okupljanju, pušteni su na slobodu, prenose lokalni mediji.\nJedan od sveštenika osumnjičenih za kršenje mjera Nacionalog koordinacionog tijela za zarazne bolesti Mirčeta Šljivančanin potvrdio je za Vijesti da je sudija za istragu uvažio žalbe njegovih advokata na odluku o zadržavanju, te da je “sada slobodan”.\n“Mi se borimo protiv svakog zla, pa i ovog koje je ovaj Zakon donio, pa i doveo do toga da sveštenici budu zatvarani", rekao je Šljivančanin.\nOn je izrazio zahvalnost svima koji su mu pružili podršku: “mitropolitu, sveštenstvu, pravnicima i naročito vjernom narodu, kom sam neizmjerno zahvalan i predstavlja mi izuzetno zadovoljstvo što sam sveštenik toga naroda”, prenosi taj portal.\n“I naravno, ne damo svetinje", rekao je Šljivančanin, koji je bio zadržan zbog masovnosti litije u Podgorici, uprkos mjerama NKT-a koje propisuju javna okupljanja do 200 osoba.\nIsti portal prenosi riječi drugog sveštenika zadržanog zbog prekoračenja broja prisutnih na litiji u Danilovgradu Željka Ćalića, koji je rekao da “nema nazad” i da “nastavljamo bitku”.\n“Ovo su neke civilizacijske metode, da kada se nešto prekrši moraš da odgovaraš, ali, imamo jače motive - da branimo svetinje", kazao je Ćalić okupljenim vjernicima.\nPolicija je ranije saopštila da su dvojica sveštenika pozvani na razgovor i zadržani zbog toga što je na nedjeljnoj litiji u Podgorici bilo 8.500 osoba, a u Danilovgradu oko 350 prisutnih.\nTenzije između crnogorskih vlasti i predstavnika SPC počele su krajem prošle godine, kada je u parlamentu usvojen novi Zakon o slobodi vjeroispovijesti, koji ta ckrva smatra diskriminatorskim.


Stanojević: Imali smo više prilika, bili konkretniji... | N1 Srbija\nStanojević: Imali smo više prilika, bili konkretniji...\n24.09.2020. |22.38 |\nPosle poraza od Šarlroa i eliminacije iz kvalifikacija za Ligu Evrope, trener Partizana Aleksandar Stanojević čestitao je rivalu i ocenio da je njegov tim imao više prilika.\n"Imali smo više prilika koje nismo iskoristili, bili smo konkretniji. Primili smo dva gola iz prekida, ali dobar tim ide dalje", rekao je na početku konferencije Aleksandar Stanojević.\nČini se da je Partizan zaigrao tek nakon izjednačujućeg gola?\n"Ovo je utakmica na strani protiv dobrog protivnika, nismo mogli lako napraviti šanse. Oni su prošle i ove godine primili malo golova, nije bilo lako. Ali, drugo poluvreme kada je ušao Suma, a ušao je tek tada jer nije u ritmu, uradio je sve što smo očekivali, doneo je šanse. Nisu ni oni imali mnogo šansi, bila je teška utakmica, nisu ni oni nas ugrožavali", kaže Stanojević.\nDa li je utakmica odudarala od onoga što je bio dogovor u svlačionici?\n"U prvom poluvremenu nismo bili dovoljno opasni. Igra se jedna utakmica i igrali smo na strani. Izašli smo ofanzivno, ali nismo bili opasni i to je jedino što mogu da zamerim igračima. Kontrolisali smo protivnika koji je veoma opasa i nisu nas ugrožavali, bili su dominantniji fizički, ali nisu bili opasniji od nas. To je jedino što je odudaralo od onoga što sam zamislio".\n"Oni su brzi u napadu, u trenziciji, teško primaju golove i pokazali su to danas. Mislim da smo mi bili bolji rival danas, ali nismo iskoristili svoje šanse. Čestitam im na prolazu", dodao je Stanojević.\nStanojević je objsnio da Suma nije u ritmu i nije mogao da igra od starta:\n"Mislim da smo pogodili, videli ste da utakmica može da traje 120 minuta i da je igrao od početka možda ne bismo bili tako opasni da je igrao od početka".\n"Bili smo bezopasni, ali disciplinovani u prvom poluvremenu. Sada ispada da Šarlroa nije dobra ekipa, ali mi im to nismo dozvolili. Do juče su bili tim koji melje i pobeđuje, a danas nisu dobri. To pokazuje kako smo mi igrali".\nDa li su igrači previše zadržavali loptu?\n"Slažem se, trebalo je na početku da bude konkretnije. Kasnije smo bili bolji, stvorili smo dosta prilika posebno za ovakav nivo takmičenje i na gostovanje", rekao je Stanojević.\nU svlačionici je trener igračima rekao da je zadovoljan kako su se pokazali i da im je žao što nisu prošli dalje.\nVitas i još nekolicina igrača igrali su, kako je rekao Stanojević, pod temperaturom, Stevanović igrao povređen igrao pod injekcijama kao i Sadik, ali šef struke crno-belih istakao je da svi imaju svoje probleme i da u tome ne traži alibi za poraz.\nMa sta te briga, sad možete na miru da se posvetite ding dong ligi. Bili ste konkretniji? Zato što su dali gol pa se povukli da ne srljaju. Niste šutnuli 2 puta na gol za to vreme. Da nisi tako prepotentan video bi šta ne valja pa bi to ispravio\nPa pa djenja.samo vi pricajte za tim stolom.necete se mrdnuti od price.\nTreba ovog pitati dali on zna sta prica odmah otkaz njemu i onome zvezdinom oba memaju pojma !


Dragi moji i drage moje, prosto mi je neverovatno da je prošlo već više od dve godine od kako sam odlučila da se posvetim pisanju na ovom ovde mestu.\nMogu vam reći da sam u tom trenutku mogla samo da se nadam da ću za dve godine da imam ovakav utisak postignuća i zadovoljstva kada je sam blog u pitanju.\nMoju početnu misiju i viziju možete da pročitate u prvom postu koji sam napisala, a koji se zove Krivudavi put ka minimalizmu. Ideja je bila jednostavna - isprobati konmari metodu i videti da li je ona konačno i univerzalno rešenje svih naših problema. U nedeljama i mesecima koje su usledile, bavila sam se sređivanjem, bacanjem i poklanjanjem, a pre svega menjanjem stavova i navika.\nOno što me je najviše motivisalo i guralo dalje, bila je činjenica da ljudi čitaju moj blog. Pre toga sam mislila da su moje ideje čudne i nepopularne na ovom području i nisam nalazila mnogo istomišljenika u offline svetu. Ali sama činjenica da neki ljudi dolaze da gledaju moje fotografije pre i posle me je uverila da sve to zanima još nekoga.\nKada se moje konmari putovanje završilo, ljubav prema sređivanju i organizaciji nije nestala. pa je tako opstao i ovaj blog. Uostalom, mnogi moji planovi i projekti bi često propali, pa je bilo neophodno da radim sve ponovo. Budimo iskreni, ne vidim da će mi ponestati prostora da pišem o organizaciji sve dok ima onih spremnih da prate kako uporno reorganizujem isti prostor na različite načine :)\nVolela bih da u današnjem trenutku rekapitulacije mogu da vam kažem koliko sam stvari samo izbacila i reorganizovala u protekle dve godine, ali nažalost nisam brojala. Ono što jesam naučila jeste da Mari Kondo laže. Nema savršene taktike koju ćete sprovesti jednom i nikada više.\nŽivot nam se svima dešava i stvari dolaze i prolaze kroz naš dom. A ako želimo u njemu da živimo lepo i lako, na nama je da ih držimo pod kontrolom i u količini koja nam je prihvatljiva. A u tome nam već navike i ideje koje gospođica Kondo predlaže mogu biti od velike koristi.\nU poslednje vreme sam vam dosta pisala o svom novom domu, kako sa finansijske, tako i sa strane uređenja i organizacije istog. Pred nama je sad veliki put dok sve ne dovedemo u red na takav način da možemo maksimalno da uživamo u njemu, ali sam srećna i zahvalna na lekcijama koje smo naučili u svom prethodnom stanu, jer su zaista neprocenjive.\nTrudimo se da volimo sve što imamo, ali i da imamo samo ono što volimo, i jasno možemo da vidimo korelaciju između viška stvari i nepotrebnog nereda. Isto tako, vrlo jasno vidimo i korelaciju između smanjene kupovine i finansijskog opstanka u ovom periodu velikih troškova.\nIstovremeno me hvata i želja i nervoza da sve sredim odmah i sada, usmesto što samo raspakujem kutije a onda neko vreme ignorišem nered po ormarićima. Svesna sam da mi je potrebno vreme da se naviknem i naučim na ovaj prostor pre nego što budem mogla da odredim mesto svakoj stvari. Ali ono što vam obećavam je da nećete ostati uskraćeni za još mnogo mnogo pre i posle fotografija.\nAli da se vratimo mi nazad na blog. U toku pisanja postova sam se uvek vodila prvenstveno onim stvarima koje mene interesuju i o kojima mogu neometano i iskreno da pišem. Pokušavala sam i da pratim koje teme najviše interesuju čitaoce, ali ne po cenu toga da pišem o nečemu što me trenutno ne zanima.\nSve to nas je dovelo do interesantne top liste najpopularnijih postova koju sam odlučila da vam predstavim povodom ovog malog jubileja.\nRadi se o drugom postu ikada objevljenom na ovom blogu koji je jako dugo zadržao status najčitanjijeg. Trenutno se nalazi na petom mestu po čitanosti a ja mislim da se svideo ljudima jer sam u njemu opisala osnovna pravila i principe od kojih sam krenula.\nEvo priznajem, u trenutku pre pisanja ovog posta stvarno sam morala da izguglam kako da obavim ovaj zadatak, tako da sam poželela da prenesem novostečeno znanje i na svoje čitaoce. Iskrena da budem, nisam očekivala ovoliku popularnost spomenutog posta, ali mi je drago ako sam nekom pomogla ovim savetom.\nOsim toga, mogla bih i sama da se podsetim kako to beše ide jer volim svoju novu zavesu i baš želim da je ispravno održavam!\nOvo je jedan od postova koji je najduže stajao u 'draft' folderu i koji mi je bilo jako teško da sastavim i objavim. Toliko toga što sam želela da kažem, i da pokrijem teme koje su mi stvarno bliske srcu a da ne budem shvaćena ni preozbiljno ni neozbiljno.\nNa kraju me je ovaj post iznenadio jer se ubrzo našao na prvom mestu po broju pregleda, a tu se nalazi i dalje.\nKrajem prošle godine sam postala fascinirana ovim fenomenom, pa sam se i sama upustila u pravljenje svog bullet journala, koji vam se očigledno svideo - barem sudeći po broju pregleda ovog posta.\nŠto me podseti da već neko vreme planiram da vam pokažem dokle sam stigla i kako napredujem sa istim, tako da to možete da očekujete u narednim nedeljama.\nA za kraj - najnoviji među popularnima, post napisan prvog dana boravka u novom stanu, i otkucan na telefonu.\nMnogo mi znači što su mnogi od vas kliknuli na ovaj post i pogledali prve utiske o stanu iako je isti u tom trenutku bio u stanju ozbiljnog haosa. Kao i u mnogim drugim situacijama, osetila sam da ovde imam stvarnu podršku i da vam je baš drago zbog nas.\nHvala vam na tome i na svemu ostalom. Prethodne dve godine su za mene bile divno iskustvo a ja se nadam da ćemo se družiti još dugo, dugo.\nVeliki pozdrav od vaše Sofije!!!\nPetra P. - Organizirajte se! August 7, 2017 at 1:11 PM\nSretan blogorođendan! I samo tako dalje, meni je zanimljivo sve što napišeš. ☺\nA što se tiče izjave Marie Kondo o tome da više nikad nećemo morati raščišćavati, čini mi se da ona nije to tako striktno mislila. Ne znam, nemoguće je da će nam uvijek sva odjeća odgovarati, a i stil nam se može promijeniti (ako za primjer uzmemo odjeću). Vjerojatno je mislila da ćemo korištenjem njezine metode postati svjesniji onoga što unosimo u kuću pa neće ni biti potrebe za nekim velikim raščišćavanjem. Moj utisak. 😊\nSofija August 7, 2017 at 2:20 PM\nHvala na čestitkama i na podršci i ja volim da čitam sve što ti napišeš :)\nVerovatno si u pravu, sa tim već mogu da se složim, sigurna sam da sam stekla neke dobre navike!\nbaky August 9, 2017 at 9:04 AM\nZelim ti jos puno uspesnih godina rada i zanimljivih tekstova.\nSofija August 9, 2017 at 3:44 PM\nHvala baky, tvoji komentari i podrška mi mnogo znače!\nlifestyle fashion and glamour August 10, 2017 at 2:27 PM\nSofija August 12, 2017 at 8:20 PM\nRada Maskarić Vukić August 14, 2017 at 6:58 PM\nZaboravila sam ti cestitati! Nije mi bilo po volji sto mi je onda palo na pamet i evo ga vec novi ponedeljak. Jel moze sa zakasnjenjem i ne narocito originalno ali od srca? Cestitam ti blogorodjendan :D Napravila si divno mjesto na netu. Kad sam te odkrila procitala sam sve u par dana ne citajuci nista drugo. Mnogo sam naucila od tebe i kupila sam si M.Kondo jer je tebe odusevila. Radujem se ponedeljku jer ces ti nesto objaviti u cemu cu se ili prepoznati ili naprosto uzivati u tvom stilu. Hvala ti puno i pisi...pisi :D\nSofija August 15, 2017 at 3:15 PM\nDraga Rado, neizmerno ti hvala na ovako lepim rečima :) Mnogo mi znači kad vidim tvoj komentar i baš mi je drago što ti se sviđa moje pisanje. Hvala ti što se vraćaš i što me podržavaš :)\nZimzeleni cvijet August 22, 2017 at 7:21 PM\nČestitam i ovdje. Tvoj i Petrin blog su pravo osvježenje na blogerskoj sceni i obožavam vas čitati jer uz vas svaki tjedan nešto novo naučim <3\nSofija August 23, 2017 at 1:19 PM\nHvala puno draga, i meni je tvoj blog divan ali nažalost ne stižem da pročitam sve što me zanima :(


BIC Türkiye Halk Bankası A.Ş., Sanayi Sitesi Şubesi/Elazığ (Turska) (SWIFT kod).\nNaziv banke: Türkiye Halk Bankası A.Ş., Sanayi Sitesi Şubesi/Elazığ\nFaks: +90 424 224 39 20\nBIC Türkiye Halk Bankası A.Ş., Sanayi Sitesi Şubesi/Elazığ (Turska) (SWIFT kod)\nBIC za Türkiye Halk Bankası A.Ş., Sanayi Sitesi Şubesi/Elazığ u gradu Elazığ je TRHBTR2AXXX. Skraćenica BIC označava 'poslovni identifikacioni kod' (ranije 'bankovni identifikacioni kod'). Ovo je međunarodno standardizovani kod za identifikaciju filijala u platnim transakcijama. Koriste ga kreditne institucije, brokeri i slične kompanije širom sveta i on na jedinstven način identifikuje svakog partnera koji direktno ili indirektno učestvuje u platnim transakcijama. BIC/SWIFT BIC se u platnim transakcijama koristi u kombinaciji sa IBAN-om (= međunarodni broj bankovnog računa), pri čemu BIC identifikuje banku, a IBAN identifikuje relevantni račun koji se tamo nalazi.\nSedište banke je Türkiye Halk Bankası A.Ş., Sanayi Sitesi Şubesi/Elazığ u gradu Elazığ. Shodno tome, Elazığ se nalazi u zemlji Turska. Türkiye Halk Bankası A.Ş., Sanayi Sitesi Şubesi/Elazığ se može kontaktirati na 424-224 22 06.


Postavljeni UV indikatori u osam osnovnih škola u Vojvodini i domu zdravlja u Novom Sadu | Fond B92\nU osam osnovnih škola u Vojvodini i Domu zdravlja „Jovan Jovanović Zmaj” u Novom Sadu postavljeni su UV indikatori, specijalni merači za trenutno očitavanje intenziteta sunčevog zračenja. Zahvaljujući UV indikatorima, učenici ovih škola i građani, moći će da vide jačinu UV zračenja, saznaju na koji način bi trebalo da se zaštite od negativnog uticaja sunca i tako sačuvaju svoje zdravlje.\nUV indikatori su postavljeni u osnovnim školama: „Jovan Sterija Popović” u Vršcu, „Vuk Karadžić” u Kikindi, „Dr Jovan Cvijić” u Zrenjaninu, „Žarko Zrenjanin” u Pančevu (Kačarevo), „Maršal Tito” u Kovačici (Padina), „Dr Boško Vrebalov” u Melencima, „Simeon Aranicki” u Staroj Pazovi i „Miroslav Antić” u Futogu.\nSpecijalni merači za trenutno očitavanje intenziteta sunčevog zračenja postavljeni su kao rezultat učešća škola na konkursu „Dva lica sunca”, koji je organizovan za sve osnovne škole u Srbiji u okviru kampanje sistematske edukacije o odgovornom ponašanju na suncu “Zaštita za sve“, koju sprovode Eucerin Srbija i Fond B92, uz podršku Ministarstva zdravlja i Ministarstva prosvete, nauke i tehnološkog razvoja Republike Srbije. Na konkursu je učestvovala preko 130 škola iz cele Srbije. Među 206 radova đaka, koje su na konkurs poslali učitelji, izabrano je 20 najboljih. U Vojvodini su UV indikatori do sada postavljeni u 8 škola, a širom Srbije u još 11.\nCilj kampanje „Zaštita za sve“ je da odgovorno ponašanje na suncu postane deo zdravih životnih navika, posebno dece, koja mnogo više vremena provode napolju nego odrasli, a njihova koža je osetljivija na negativne uticaje sunca. Stav Svetske zdravstvene organizacije je da je prekomerno izlaganje UV radijaciji ozbiljno pitanje javnog zdravlja, a preporuka da se sa edukacijom o odgovornom ponašanju na suncu počne u predškolskom i ranoškolskom uzrastu.\nIntenzitet sunčevog, to jest UV, zračenja grafički je prikazan na UV indikatoru u tri kategorije: Bezbedno je, Zaštiti se i Skloni se. U zavisnosti od inteziteta UV zračenja jedna od ovih pozicija svetli. Mere zaštite koje je u tom periodu potrebno preduzeti - od sklanjanja u hlad, do nošenja majica dugih rukava, kapa sa širokim obodom i naočara, do nanošenja krema za zaštitu od sunca - jednostavno i kratko su objašnjene u pratećem tekstu legende UV indikatora. Simboli legende su naglašeni istom bojom kao svetleće pozicije, te su lako razumljivi i privlače pažnju.\nDeo društveno odgovorne kampanje “Zaštita za sve”, koja se sprovodi dve godine, je i edukacija o odgovornom ponašanju na suncu za učitelje, koju je do sada prošlo 850 učitelja iz 361 škole iz preko dvestotine gradova u Srbiji. Učitelji su u okviru edukacije dobili saznanja i metode na osnovu kojih informacije o potencijalno negativnim uticajima sunca i odgovornom ponašanju na suncu prenose deci ranoškolskog uzrasta. U okviru kampanje „Zaštita za sve”, tokom 2018. godine, UV indikatori postavljeni su u 6 najvećih škola u Beogradu, Nišu i Novom Sadu.


Razveli se Bill i Melinda Gates, ona odmah dobila skoro 2 milijarde | PC Press\nBill i Melinda Gates prekidaju brak nakon 27 godina, objavio je par u izjavama na svojim Twitter nalozima. Par je osnovao svoju filantropsku organizaciju, Fondaciju Bill i Melinda Gates, 2000. godine. Od tada je fondacija potrošila 53,8 milijardi dolara na širok spektar inicijativa vezanih za globalno zdravlje, ublažavanje siromaštva i još mnogo toga.\nBogatstvo Bill Gates-a vredno 137 milijardi dolara\nMelinda Gates podnela je u ponedeljak zahtev za razvod u okrugu King, u državi Vašington, tražeći od sudije da prekine brak na osnovu ugovora o razvodu. U javno dostupnim dokumentima nisu obuhvaćeni nikakvi finansijski detalji. Bill Gates je jedan od najbogatijih ljudi na svetu, a prema Bloomberg Billionaires Index listi njegova neto vrednost u februaru iznosila je 137 milijardi dolara. Bill i Melinda Gates upoznali su se u Microsoft-u kada Bill bio direktor kompanije. Melinda je započela kao menadžer proizvoda, i bila je jedina žena u prvoj klasi diplomaca MBA koja se pridružila kompaniji, a na kraju je napredovala i postala generalni direktor informacionih proizvoda.\nPar se venčao na Havajima 1994. godine. Tokom protekle godine, Gates-ovi su, preko svoje fondacije, bili uključeni u borbu protiv pandemije Covid-19 i uložili su napore da razviju tretmane i vakcine, i da ih ravnopravno distribuiraju širom sveta. Od decembra, fondacija je uložila ukupno 1,75 milijardi dolara u globalni odgovor na pandemiju. U martu 2020. godine Bill Gates istupio je iz odbora Microsoft-a i Berkshire Hathaway-a kako bi više vremena posvetio svojim filantropskim prioritetima, uključujući i borbu protiv klimatskih promena. Pivotal Ventures, investiciona kompanija koju je osnovala Melinda Gates, takođe je potvdila informacije o razvodu braka.\nPročitajte i: Bill Gates upozorava na "još fatalniju" varijantu koronavirusa\nMelinda prvog dana dobila skoro 2 milijarde dola ra\nMelinda Gates je već istog dana kada je par objavio razvod dobila 1,8 milijardi dolara. Naime, deonice u tolikoj vrednosti su na njene račune prebačene od strane investicione kompanije koja je vodila računa o imovini Bill Gates-a. Ova vest je značajna zbog nagađanja koliko će novca dobiti supruga nakon braka, kao i činjenice da još uvek nije sva imovina prebačena u fondaciju i da ima dosta “finansijskih repova” za koje nije sasvim sigurno kako će se deliti među sada već bivšim supružnicima.\nMelinda je dobila 14 miliona deonica Kanadske nacionalne železnice u vrednosti od oko 1,5 milijardi dolara, te 2.9 miliona deonica AutoNation-a u vrednosti od preko 300 miliona dolara. Iako par nije imao predbračni ugovor, zna se za postojanje ugovora kojim su dogovorili razdvajanje imovine, s tim što je sadržaj samog ugovora nepoznat javnosti.\n← YouTube Shorts: Prvi dani TikTok klona\nFlash konačno napušta Windows 10 →


Krit Retimno, Grčka: Hotel Brascos - Letovanje | Aladin\nod 399 do 549 € + din. deo\nCene sa obračunatim popustom za rani buking do 28.02.2019.\nCena paket aranžmana: avio + hotel + transfer po osobi: 2.990 rsd + 36,50€ takse +10€ YQ + cene iz tabele\nVeliki izbor hotela kategorizacije 2*, 3*, 4*, 5* sa avio prevozom i transferom od aerodroma do hotela na Kritu. Veliki broj specijalnih ponuda, first minute I last minute ponuda, popusta za decu, popusta za odrasle, dodatnih popusta, popusta za rani booking (buking)\nKompletnu ponudu smeštaja na Kritu možete pogledati na linku www.fibula.rs/sr/Location/krit\nKrit je najveće grčko ostrvo, peto u Mediteranu. Zbog toga ga Grci zovu Megalonisos. Zapadni deo ostrva je bogat pomorandžama, a istočni palmama, maslinama, vinovom lozom i mitovima. Iako su stariji palata Knosos, tron\nkralja Minosa i minojska kultura otkriveni su posle Troje, a freske, skulpture i činjenica da je Lavirint, zaista, postojao - ostavili su svet bez daha. Još je veće bilo iznenadjenje kada je u Gortisu u kamenu pronadjen najstariji grčki\nzakon koji može da se čita s leve na desnu stranu i obrnuto! Disk iz Faestosa je, pak, bio I ostao rebus jer do danas niko nije uspeo da dešifruje na kom je, uopšte, jeziku napisan! Da, Krit krije mnogo tajni, pa i onu zašto mu se turisti\nuvek vraćaju. Možda zbog prelepih plaža, možda zbog odličnog noćnog života, a možda zbog toga što Krit ima bolji muzej od Atine, šoping od Soluna, hotele od Mikonosa...\nHotel Brascos 3* - Rethymno Town - Rethymno\nPoložaj: Hotel Brascos 3* se nalazi u centru gradića Retimna, na 50m od ulaza u “Stari grad”, 350m od „Venecijanske luke“, 80 km od aerodroma Heraklion.\nPlaža: Od velike lepe peščane plaže ima oko max.10 min.hoda kroz živopisne gradske uličice sa radnjama i suvenirnicama. (350m do mora, a šetalištem još nekih 450 m do velike peščane plaže sa suncobranima i ležaljkama uz doplatu)\nHotelski sadržaj: Brascos je jedan od prvih izgrađenih hotela u Retimnu koji je potpuno renoviran 2000. godine. Poznat je po prijatnoj atmosferi i ljubaznom osoblju hotela. Ima 6 spratova, jedan restoran, bar na krovu hotela, lift, mali otvoreni bazen ispred restorana (oko 70m2). Besplatan WIFI u celom hotelu.\nSmeštaj: Hotel ima 86 soba. Soba ima kupatilo, klimu (besplatno), SAT TV, mini frižider, telefon, fen, besplatan WIFI internet, većina soba ima balkon.\nUsluga: Polupansion - doručak i večera (otvoreni bife - samoposluživanje).\nKomentari / Napomene / Preporuke: Izuzetno prijatan hotel sa ljubaznim osobljem I odličnim sveže pripremljenim grčkim i internacionalnim jelima. Pogodan za one koji vole da su u centru lepog mediteranskog gradića, okruženi, radnjama, suvenirnicama i živopisnim uličicama kroz koje ih vodi put do plaže…\nProgram putovanja za aranžmane sa uključenim avio prevozom: Nastavak »\n1. dan: Sastanak putnika na aerodromu “Nikola Tesla” kod šaltera agencije „Fibula Air Travel”, 2 sata pre predviđenog vremena poletanja (obavezno dva dana ranije proveriti tačno vreme leta). Direktan čarter let za Krit. Organizovan transfer do izabranog hotela/apartmana. Smeštaj i noćenje.\n2. dan - 10. dan: Boravak u izabranom hotelu na bazi uplaćene usluge. Slobodno vreme za odmor, individualne aktivnosti ili odlazak na neki od fakultativnih izleta. Noćenje.\n11 dan: Po odjavljivanju iz hotela/apartmana (10:00 h), transfer do aerodroma u zakazano vreme od strane našeg predstavnika. Direktan let za Beograd. Sletanje u Beograd. Kraj programa.\n- Avio prevoz na relaciji Beograd–Krit–Beograd (čarter let, turistička klasa) - dozvoljeni prtljag do 23 kg po osobi i ručni do 8 kg;\n- Transfer grupni od aerodroma do hotela i od hotela do aerodroma na Kritu;\n- Usluge predstavnika organizatora putovanja ili ino-partnera, pružaoca usluga na destinaciji na srpskom;\n- Dinarski deo aranžmana od 2.990 rsd po osobi\n- Aerodromske takse 36,5 € (21,42 € BEG taksa, 0,98 € RF taksa, 14,10 € GR takse;* Svi podležu plaćanju takse osim dece ispod 2 godine\n- YQ taksu u iznosu od 10€ po putniku (Cene takse podložna promeni, i u slučaju povećanja taksi, putnik je u obavezi da izvrši doplatu pre započetog putovanja.\n- Deca do 1,99 god – ne plaćaju kartu ni takse i nemaju sedište u avionu;\n- Međunarodno putno zdravstveno osiguranje (možete kupiti kod nas u agenciji);\n- Nove takse grčke vlade koje se plaćaju na licu mesta (recepciji hotela)\n- Troškove organizovanja fakultativnih isleta;\n- Popusti za decu se primenjuju samo u pratnji dve punoplatežne osobe u istoj sobi.\n- Bebe do 1, 99 god, nemaju sedište u avionu, ni pravo na prtljag, nemaju sedište u autobusu, ni ležaj u hotelu i ne plaćaju ništa osim ako je drugačije naznačeno u tabeli.\n- Cena za 1/1 sobu - radi se isključivo na upit.\nDinarski deo aranžmana od 2990 rsd plaćaju svi putnici preko 2 godine.\n- Gotovinsko plaćanje: 40% prilikom rezervacije, ostatak 21 dana pre početka aranžmana.\n- Platne kartice: Visa, Master, Maestro, Dina (isti uslovi kao gotovina),\n- Kreditne kartice Banca Intesa na 6 rate bez uvećanja (Master Card, Visa, 10% odmah, ostatak na rate)\n- Čekovi građana: 40% akontacije od ukupnog iznosa, a preostali iznos se uplaćuje deponovanim čekovima građana tako da poslednja rata dospeva najkasnije 15. decembra 2019. godine (čekovi se deponuju na dan potpisivanja ugovora i moraju imati dospeće 15.-tog u mesecu);\n- Preko računa: uz profakturu izdatu od strane TA Fibula\n- Cena za “Rani Buking “je važeća (po uslovima hotela) samo uz uplatu od 40% -100% od cene aranžmana kod pojedinih hotela;\n- Plaćanje se vrši u dinarskoj protivvrednosti po prodajnom kursu za efektivu banke intesa na dan uplate\nOd 01.01.2018. godine grčka vlada uvodi dodatne takse koje gosti hotela i apartmana plaćaju na licu mesta (na recepciji) Shodno zvaničnoj kategoriji hotela i apartmana, takse iznose: Hotel zvanična kategorija Taksa/soba/dnevno 1-2 * = 0, 50€ 3 * = 1, 50€ 4 * = 3, 00€ 5 * = 4, 00€\nFibula Air Travel Agency Minimum za realizaciju programa 100 putnika. U slučaju nedovoljnog broja putnika organizator putovanja ima pravo otkaza putovanja, najkasnije 5 dana pre polaska. U slučaju otkaza aranžmana od strane organizatora putovanja, uplaćena sredstva organizator vraća putniku u roku od 5 dana. Opšti uslovi putovanja agencije Fibula su sastavni deo ovog programa. Licenca OTP 6/2010 od 27.01.2010, polisa osiguranja od insolventnosti I odgovornosti za slučaj šteta nanete putniku 300059971 od 24.01.2019 do 01.10.2019. DDOR Novi Sad osiguranje.\nSt. Teresa di Gallura - Hotel Marmorataod 899 €\nHotel Ambssadorod 399 €\nAranžmani i ponude za letovanje: Grčka, Italija, Turska, Bugarska, Tunis, Egipat, Crna Gora, Hrvatska. Letovanje, zimovanje, egzotika, kružne ture, krstarenje, metropole, izleti i vikend ture, first i last minute ponude. Krit Retimno, Grčka: Hotel Brascos - Letovanje.


Sport i razonoda : CRVENA Čičak Traka za Vezivanje Baterija Eachine 26x2cm 28.06.2020 - ID 55373499 - KupujemProdajem\nSport i razonoda > R/C uređaji i modelarstvo > ID oglasa: #55373499 (postavljen: pre 2 nedelje)\nCRVENA Čičak Traka za Vezivanje Baterija Eachine 26x2cm\nŠiroka upotreba i izdržljivost sa ponovnom mogućnosti korišćenja trake čini je vrlo korisnom. Veličine 26cm x 2cm (DxŠ) od elastičnog materijala poliestera sa nanosom od najlona. Najbolje odgovara za 4s (11.1v) ili 5s (18.5v) Li-Po baterije ali odgovara i za mnoge druge, takođe je moguća upotreba za vezivanje baterijskih paketa ili pri montaži. Dolazi u crvenoj i žutoj boji, navedena cena je za komad.\nUNI-T Multimetar Profesionalni Digitalni Unimer + GARANCIJA!\nSvaka prepiruka! !!\nPower Bank Kućište 5V 9V 12V za 8 18650 Ćelija Baterija


Otežano kretanje na jednoj nozi\nime psa : loti\nkosovic123 taj Uto 27 Apr 2010, 12:08\nOpisaću šta se desilo sa mojom labradorkom sada starom četiri godine. U toku igre, pri laganom trčanju odjedanput je pala, poslije toga nije mogla da se osloni na obje zadnje noge niti da maše repom. Kod veterinara nijesu mogli da utvrde, poslije cjelokupnog snimnja, o čemu se radi, nema nikakvih limova. Poslije nekih dvedesetak dana polako joj se počele da vraćaju funkcije, ali ni danas poslije godinu dana nijesu se vratile sve funkcije. Naime i dalje se zadnja lijeva noga nekontrolisano kreće, posebno kada se brže kreće. Ako neko ima slično iskustvo volio bi da se javi, da razmjenimo ovo iskustvo i pomognemo ako možemo našim ljubimcima.\nSve mi je to ličilo kao kod čovjeka kada doživi moždanu kap, međutim to veterinar isključuje.\nRe:Otežano kretanje na jednoj nozi\nnera taj Uto 27 Apr 2010, 13:41\nUkoliko nije bilo preloma, a vet. tvrdi to posle snimanja, nije mi jasno kako nije pomislio da je vezano za mozak?! Po svemu što opisuješ, kao laik, bih rekla da je neki neurološki poremećaj. Upravo sam sinoć upoznala šar-planinca kojem se desilo nešto slično (neuro-poremećaj u mozgu), bio je pod terapijom nekoliko meseci, sada je mnogo bolje, ali ostale su posledice, primećuje se pri hodu, pri igri. Šta misliš da priupitaš drugog vet.-a?\nRe: Otežano kretanje na jednoj nozi\nJepur0 taj Uto 27 Apr 2010, 16:27\nja sam imao isti proble, ali posle nekih 10-15minuta je bio oK.


UREDBA O USKLAĐIVANJU NOMENKLATURE CARINSKE TARIFE ZA 2018. GODINU: Nova Uredba će se primenjivati od 1. januara 2018. godine\nVlada Republike Srbije je, na sednici 24. novembra 2017. godine, donela Uredbu o usklađivanju nomenklature Carinske tarife za 2018. godinu (u daljem tekstu: CT2018).\nPravni osnov za donošenje CT2018 je član 3. stav 8. Zakona o Carinskoj tarifi ("Sl. glasnik RS", br. 62/2005, 61/2007 i 5/2009), prema kome Vlada uredbom najkasnije u novembru tekuće godine za narednu godinu usklađuje nomenklaturu Carinske tarife sa Kombinovanom nomenklaturom Evropske unije, koja će se primenjivati na svrstavanje proizvoda u Carinskoj tarifi. Uredba pored nomenklature obuhvata i stope, odnosno iznos carine utvrđene ovim zakonom, odnosno zaključenim sporazumima o slobodnoj trgovini primenjene na usklađenu nomenklaturu.\nU CT2018 je izvršeno usaglašavanja nacionalne nomenklature sa Kombinovanom nomenklaturom EU za 2018. godinu, kao i transparentno prenošenje preferencijalnih stopa u skladu sa važećim sporazumima o slobodnoj trgovini.\nCT2018 sadrži Prilog koji se sastoji iz četiri dela:\n• Deo I - Osnovna pravila za primenjivanje Carinske tarife i Pregled oznaka, skraćenica i simbola,\n• Deo II - Carinska tarifa za 2018. godinu,\n• Deo III - Korelaciona tabela CT2017-CT2018 i\n• Deo IV - Tabele sa kvotama.\nCT2018 stupa na snagu osmog dana od dana objavljivanja u "Sl. glasniku RS", a primenjivaće se od 1. januara 2018. godine.


Kompozit | Veliki Rečnik\nBy Značenje Reči\t 18. December 2020. No Comments\nŠta je to kompozit? Kakvi kompozitni materijali postoje? Kako se dele i koja su im specifična svojstva? U kojim granama se primenjuju?\nPrema definiciji, kompozit ili kompozitni materijal je svaki materijal koji se sastoji od dve ili više čvrsto spojenih komponenti sa različitim fizičkim i hemijskim svojstvima. Između ovih materijala postoje jasne granice, oni se ne mešaju niti gube svoj identitet i osobine. Naprotiv, kada se kombinuju, oni stvaraju funkcionalan materijal, specijalizovan da postane jači, lakši, efikasniji ili otporan na električnu energiju. Takođe mogu poboljšati čvrstinu i izdržljivost.\nPrednost njihove upotrebe u odnosu na tradicionalne materijale je zato što poboljšavaju svojstva svojih osnovnih materijala i primenljivi su u mnogim situacijama i oblastima. Kompozitni materijali imaju široku primenu u automobilskoj i avioindustriji, građevinarstvu (armirani beton, polistiren), arhitekturi i dizajnu enterijera (kompozitni parketi, laminate, iverica, šperploča), u proizvodnji sportske opreme, metalurgiji i mnogim drugim poljima.\nSastav kompozitnih materijala\nKompoziti mogu biti prirodni ili sintetički. Najbolji primer prirodnog kompozita jeste drvo: ono je kombinacija celuloze (drvenih vlakana) i supstance koja se naziva lignin. Vlakna drvetu daju snagu, dok je lignin matrica ili prirodni lepak koji ih vezuje i stabilizuje.\nIdeju o spajanju nekoliko različitih materijala da bi se dobio novi – sa svojstvima koja su nedostižna pojedinačnim – čovek koristi već hiljadama godina. Međutim, kao perspektivna klasa inženjerskih materijala koji pružaju nove mogućnosti i izglede za modernu tehnologiju kompozitni materijali pojavili su se sredinom 20. veka.\nVećina kompozita sastoji se uglavnom od dve komponente: tu je matrica (ili vezivo) i ojačanje. Sastav i interakcija ove dve komponente direktno utiču na performanse i svojstva kompozita.\nKoji su uobičajeni kompozitni materijali?\nKompozitni materijalikoji imaju široku primenu su: armirani beton – beton ojačan armiranjem, odnosno materijalom visoke čvrstoće poput armaturne šipke. Zatim, beton ojačan staklenim vlaknima – beton koji se uliva u strukturu staklenih vlakana sa visokim sadržajem cirkonijuma, kao i prozirni beton – beton koji obuhvata optička vlakna.\nTakođe postoji i kompozitni parket finih reljefastih struktura koji je rezultat inovativnih tehnologija i ekološki svesne proizvodnje podnih podloga. Kompozitni parket je proizvod od drveta i prirodnih materijala konstruisan tako da bude otporniji od masivnog drveta (i običnog parketa). Pored izdržljivosti karakterišu ga i rezistentnost na vodu i vlagu (do 72h), dobar je provodnik statičkog elektriciteta i teško zapaljiv (Bfl – s1 sertifikat).\nU poređenju sa podovima od tvrdog drveta kompozitni parket pokazuje veću otpornost na mehaničke uticaje – grebanje, udarce, fleke. Odlikuje ga veća postojanost boje, nema emisiju štetnih gasova, sprečava klizanje. Pogodan je i za postavljanje podnog grejanja. Uz to ima dobre osobine drveta koje se nalazi u njegovoj osnovi: toplinu, stabilnost i estetiku.\nKonstruisano drvo – proizvedeno drvo u kombinaciji sa drugim jeftinim materijalima. Najpoznatiji primeri su iverica i furnir. Šperploča je veštački kompozit koji kombinuje prirodne i sintetičke materijale. Tanki slojevi drvenog furnira lepe se pod različitim uglovima, a krajni rezultat lak, čvrst i neporozni materijal, koji ima široku primenu u industriji nameštaja i zanatstvu. Konstruisani bambus – daske se prave od zalepljenih traka bambusovih vlakana. Ovaj kompozitni materijal važi za izuzetno koristan i jer podnosi veću jačinu pritiska od drveta, a uz to je i fleksibilniji.\nKeramički kompozit se takođe smatra boljim od uobičajene keramike, jer ima otpornost na toplotni udar i lom, odnosno mehaničke uticaje. Njegova heterogena struktura podrazumeva keramičku matricu i keramička vlakna od nitrida ili silicijum karbida.\nStakloplastika (fiberglas) je kompozitni materijal sa odličnim mehaničkim svojstvima. Dobija se povezivanjem staklenih vlakana sa plastikom, odnosno sintetičkom smolom koja je relativno jeftina i fleksibilna. Termoplastika ojačana ugljeničnim vlaknima ima primenu u građevinskoj i automobilskoj industriji, u avioindustriji, kao i proizvodnji sportske opreme, s tendencijom sve šire tehničke upotrebe. Drugi naziv za ovaj kompozit je polimer ojačan grafitnim vlaknima, pa nije neuobičajeno da se sretne i naziv grafitna vlakna.\nPlastificiran papir tj. papir presvučen plastikom za poboljšanje trajnosti još jedan je primer kompozitnog materijala.\nPodela kompozitnih materijala\nOsnovna podela podrazumeva kompozitne materijale ojačane česticama, vlaknima, strukturne kompozite i krute ćelijske strukture. Tako su kompoziti ojačani vlaknima izrađeni od polimerne, metalne ili keramičke matrice koja je ojačana konstruisanim, veštačkim ili prirodnim vlaknima, kao što je staklo, aramid, ugljenik ili pak nekim drugim materijalom za ojačanje. Matrica štiti vlakna od oštećenja okoline, vlakna joj zauzvrat pružaju čvrstoću i pomažu joj da se odupre pucanju i lomovima. Primer su keramički kompozit, polimer ojačan ugljeničnim vlaknima.\nKod kompozita ojačanih česticama u matricu su ugrađene jednako raspoređene krhke čestice. Primer za to su tvrdi metali i armirani beton.\nStrukturni kompoziti su laminati, konstruisano drvo, parket, ali i složene konstrukcije poznate kao što su građevinski sendvič paneli.\nNajpoznatiji primer čvrste pene, tj. kompozitnih materijala sa čvrstom ćelijskom strukturom jeste penasti polistiren – stiropor. Široku primenu ima kao materijal za ambalažu, kao i za zvučnu i termoizolaciju.\n30. October 2017. 0